
转讜住驻讜转




	讜注专讬驻转 注讙诇讛 讘讙'. 注专讬驻讛 诇讗讜 讚讜拽讗 讚诪讚讬讚讛 讛讜讗 讚讛讜讬讗 讘讙' 讻讚转谞谉 讘驻' 注讙诇讛 注专讜驻讛 (住讜讟讛 讚祝 诪讚:) 讙' 诪讘''讚 讛讙讚讜诇 砖讘讬专讜砖诇讬诐 讛讬讜 讬讜爪讗讬谉 讜讻讜' 讜讛讚专 拽转谞讬 谞驻讟专讜 讝拽谞讬 讬专讜砖诇讬诐 讜讛诇讻讜 讝拽谞讬 讗讜转讛 讛注讬专 讜诪讘讬讗讬谉 注讙诇讛 注专讜驻讛 讜讛转诐 诇讗 拽转谞讬 讙' 讜拽专讗讬 谞诪讬 讚诪讬讬转讬 讘讙诪专讗 讘诪讚讬讚讛 讻转讬讘讬: 讬讻讜诇 讝拽谞讬 讛砖讜拽. 讻讗谉 诪讜讻讞 讚讝拽谞讬 诪砖诪注 讛讚讬讜讟讜转 讜讻谉 诇拽诪谉 讙讘讬 注专讬驻讛 讗诪专讬谞谉 讗讬 讻转讘 讝拽谞讬 讛''讗 讝拽谞讬 讛砖讜拽 讜讻谉 讘专讬砖 诪爪讜转 讞诇讬爪讛 (讬讘诪讜转 讚祝 拽讗. 讜砖诐) 诪专讘讬诐 讛讚讬讜讟讜转 诪讚讻转讬讘 讝拽谞讬 注讬专讜 讜拽砖讛 讚讘驻' 注讙诇讛 注专讜驻讛 (住讜讟讛 讚祝 诪讚:) 转谞谉 谞诪爪讗 住诪讜讱 诇注讬专 砖讗讬谉 讘讛 讘''讚 诇讗 讛讬讜 诪讜讚讚讬谉 讜诪驻专砖 讘讙诪专讗 讚讝拽谞讬 讛注讬专 讘注讬谞谉 讜诇讬讻讗 讜讬''诇 讚讝拽谞讬 讛注讬专 砖讗谞讬 讚诪砖诪注 讛诪讬讜讞讚讬诐 砖讘注讬专 讻讚讚专砖讬谞谉 讛讻讗 讛注讚讛 讛诪讬讜讞讚讬诐 砖讘注讚讛: 诇讗 砖专拽 讜诇讗 驻讬专讻讜住. 诪砖诪注 讚转专讬 诪讬诇讬 谞讬谞讛讜 讜讚诇讗 讻驻讬' 讛拽讜谞讟专住 (驻''讘) 讚讻转讜讘讜转 砖驻讬专砖 讚驻讜拽住转 讛讬讬谞讜 诪注讘专转 砖专拽 注诇 驻谞讬讛 讜讛转诐 诪讜讻讞 讚驻讜拽住转 讛讬讬谞讜 驻讬专讻讜住 讜讗讬谉 诇讛讗专讬讱: 讜专讘讬 砖诪注讜谉 诇讗 讚专讬砖 讜讬''讜. 讜讻谉 讘驻' 拽诪讗 讚住讜讟讛 (讚祝 讜:) 讙讘讬 讜讟讛讜专讛 讚拽讗诪专 专''砖 讗讬谉 讝讻讜转 转讜诇讛 讘诪讬诐 讛诪专讬诐 讜讻谉 讘砖诇讛讬 讛转讻诇转 (诪谞讞讜转 讚祝 谞讗:) 讙讘讬 讜诪讞爪讬转讛 讜转讬诪讛 讚讘专讬砖 诪专讜讘讛 (讘''拽 讚祝 住讛:) 讚专讬砖 专''砖 讜讬''讜 讜讗转 讗砖诪讜 讜讘驻专拽 (注诇 讗诇讜 诪讜诪讬谉) 讛讗住讜专讬诐 (讘讻讜专讜转 讻讞:) 讙讘讬 讜诪谉 讛爪讗谉 诇专讘讜转 讛谞讜讙讞 诇拽专讘谉 讜讘专讬砖 驻' 讚' 诪讬转讜转 诇拽诪谉 (讚祝 谞讗:) 讚专讬砖 专''注 讘转 讜讘转 讗谞讬 讚讜专砖 讜专讘讬 砖诪注讜谉 拽讗讬 讛转诐 讻讜讜转讬讛 讜讻谉 拽砖讛 诪专讘讬 讬讛讜讚讛 讚讚专讬砖 讛讻讗 讜讬''讜 讜讘驻专拽 讗诇讜 诪爪讬讗讜转 (讘''诪 讚祝 讻讝.) 讙讘讬 讜诪爪讗转讛 讚讗转讗 诇讬讚讜 诪砖诪注 讜拽砖讛 讚讘专讬砖 转诪讜专讛 (讚祝 讘:) 讙讘讬 讜讗诐 讛诪讬专 讬诪讬专 讗诪专讬谞谉 讜专' 讬讛讜讚讛 讜讬''讜 诇讗 讚专讬砖 讜讻谉 讘砖诇讛讬 讟专祝 讘拽诇驻讬 (讬讜诪讗 讚' 诪讛.) 讙讘讬 讜讛讗砖 讜讬''诇 讚讛讗 讚拽讗诪专 诇讗 讚专讬砖 诇讗 诪砖诪注 诇讬讛 诇讗讜 诪砖讜诐 讚诇讗 讚专砖讬 诇讬讛 讻诇诇 讗诇讗 讚讜讜拽讗 诇讛讛讬讗 讚专砖讛 拽讗诪专:




专讘讬谞讜 讞谞谞讗诇

讬讛讜讚讛 讘谉 讘讘讗 住诪讱 讛' 讝拽谞讬诐 专' 诪讗讬专 讜专' 讬讛讜讚讛 讜专' 讬讜住讬 讜专' 砖诪注讜谉 讜专' 讗诇注讝专 讘谉 砖诪讜注 讜专讘 讗讜讬讛 诪讜住讬祝 讗祝 专讘讬 谞讞诪讬讛 讜砖谞讬谞谉 专' 讬讛讜讚讛 讗讞专讬谞讬 讛讜讜 讘讛讚讬讛 讜讛讗讬 讚诇讗 讞砖讬讘 诇讛讜 诪砖讜诐 讻讘讜讚讜 讚专' 讬讛讜讚讛 讘谉 讘讘讗:



讗"专 讬讛讜砖注 讘谉 诇讜讬 讗讬谉 住诪讬讻讛 讘讞讜"诇 诪讗讬 讛讬讗 讚诇讗 讚讬讬谞讬 讚讬谞讬 拽谞住讜转 讘讞讜爪讛 诇讗专抓 讜讛转谞谉 住谞讛讚专讬谉 谞讜讛讙转 讘讗专抓 讜讘讞讜爪讛 诇讗专抓 讗诇讗 讻砖讛谉 讛住谞讛讚专讬谉 讘讞讜爪讛 诇讗专抓 诇讗 住诪讻讬 讗驻讬' 讘讗专抓 讜诪讬讘注讬 诇谉 住谞讛讚专讬谉 讘讗专抓 讜讛谞住诪讻讬谉 讘讞讜爪讛 诇讗专抓 住讜诪讻讬谉 讗讜 诇讗 住讜诪讻讬谉 转"砖 讚转谞讬 专' 讬讜讞谞谉 [讛讜讬 拽讗 诪爪讟注专] 注诇讬讛 讚专' 砖诪谉 讘专 讗讘讗 讚诇讗 讛讜讛 讙讘讬讬讛讜 讚诇讬住诪讻讜讛 砖"诪 讗讬谉 住讜诪讻讬谉 讘讞讜爪讛 诇讗专抓. 专讘 讞谞谞讬讛 讜专讘 讛讜砖注讬讛 诪讚讘讬转 注诇讬 拽讗转讜 诇驻讬讻讱 诇讗 讗住转诪讬讻讜 讚讻转讬讘 诇讗 讬讛讬讛 讝拽谉 讘讘讬转讱. 讜讗讬谉 讝拽谉 讗诇讗 住诪讜讱 讘讬砖讬讘讛 砖诇 讗专抓 讬砖专讗诇 讚讛讗 专讘讛 讜讗讘讬讬 诪讚讘讬转 注诇讬 拽讗转讬 讜讛讜讜 专讬砖讬 诪转讬讘转讗 讘讘讘诇 (讜讗讬谞讜 谞拽专讗 讝拽谉 住诪讜讱 讗诇讗 讘讬砖讬讘讛 砖诇 讗专抓 讬砖专讗诇) 讗"专 讗诇注讝专 诇注讜诇诐 讛讜讬 拽讘诇 讜拽讬讬诐 讜讗讬谉 讗讚诐 注讜诇讛 诇讙讚讜诇讛 讗诇讗 讗诐 讻谉 诪讜讞诇讬谉 诇讜 注诇 讻诇 注讜谞讜转讬讜:



讬专讜砖诇诪讬 转谞讬 住诪讬讻讜转 讘讙' 转诪谉 拽专讜 诇诪讬谞讜讬讬讛 住诪讬讻讜转讗. 讗"专 讘讗 讘专讗砖讜谞讛 讛讬讛 讻诇 讗讞讚 诪诪谞讛 转诇诪讬讚讬讜 讻讙讜谉 专' 讬讜讞谞谉 讘谉 讝讻讗讬 诪讬谞讛 诇专' 讗诇讬注讝专 讜专' 讬讛讜砖注 讜专' 讬讛讜砖注 诇专' 注拽讬讘讗 讜专' 注拽讬讘讗 诇专' 诪讗讬专 讜诇专' 砖诪注讜谉 讜讻讜'. 讞讝专讜 讜讛转拽讬谞讜 砖诇讗 讬讛讬讜 讘"讚 诪诪谞讬谉 讗诇讗 诪讚注转 讛谞砖讬讗 讜砖诇讗 讬讛讗 讛谞砖讬讗 诪诪谞讛 讗诇讗 诪讚注转 讘"讚:



注专讬驻转 讛注讙诇讛 讘讙'. 转"专 讜讻讜' 讜讬爪讗讜 砖谞讬诐 讻讜' 驻砖讜讟讛 讛讬讗. 讜讗住讬拽谞讗 讻讚转谞讬讗 讜讬爪讗讜 讛诐 讜诇讗 砖诇讜讞诐. 讜诪讚讚讜 砖讗驻讬' 谞诪爪讗 讘注诇讬诇 拽专讜讘 诇注讬专 诪爪讜讛 诇注住讜拽 讘诪讚讬讚讛:





讛诪讗讬专讬

讻讘专 讘讬讗专谞讜 砖讻诇 讘转讬 讚讬谞谉 讛谉 砖诇 砖讘注讬诐 讜讗讞讚 讜讛讬讗 住谞讛讚专讬 讙讚讜诇讛 讛谉 拽讟谞讛 讜讛讬讗 砖诇 注砖专讬诐 讜砖诇砖讛 讛谉 砖诇砖讛 诇讻诇 讛讚讘专讬诐 砖讛讝讻专谞讜 讞讜抓 诪讛讜讚讗讜转 讜讛诇讜讗讜转 爪专讬讱 砖讬讛讬讜 诪讜诪讞讬谉 讜讛诐 讛谞住诪讻讬诐 住诪讜讱 诪驻讬 住诪讜讱 讜讛住诪讬讻讛 讘讗讛 诪住诪讜讱 诇住诪讜讱 注讚 诪砖讛 专讘讬谞讜 砖住诪讱 讗转 讬讛讜砖注 讜砖讘注讬诐 讝拽谞讬诐 讜讗讜转诐 讛讝拽谞讬诐 住诪讻讜 讗转 讛讗讞专讬诐 讜讗讞专讬诐 诇讗讞专讬诐 讘讻诇 讛讚讜专讜转 讜讻诇 讛谞住诪讱 住讜诪讱 讗讞专讬诐 讜讗驻讬诇讜 诇讗 讛讬讛 讘住谞讛讚专讬谉 诪注讜诇诐 讜住诪讬讻讛 讝讜 讗讬谞讛 讗诇讗 讘砖诇砖讛 讜讗注"驻 砖诪砖讛 专讘讬谞讜 讬讞讬讚 讛讬讛 讗讬谉 讻诇 讛讬讞讬讚讬诐 砖讜讬诐 讜讻谉 讗注"驻 砖诪砖讛 专讘讬谞讜 讘诪拽讜诐 砖讘注讬诐 讜讗讞讚 讛讜讗 砖讛专讬 讛讬讛 专讗砖 诇讻诇谉 讗讬谉 诪讞诪讬专讬谉 讘讻讱 讗诇讗 砖诇砖讛 住讜诪讻讬谉 讜砖诇砖讛 讗诇讜 讗讬谉 爪专讬讱 砖讬讛讜 讻诇诐 住诪讜讻讬诐 讗诇讗 砖讬讛讗 讗讞讚 诪讛诐 住诪讜讱 讜讛讜讗 砖讗诪专讜 注诇 专' 讬讛讜讚讛 讘谉 讘讘讗 讻砖住诪讱 讞诪砖讛 讝拽谞讬诐 讗讞专讬诐 讛讜讜 讘讛讚讬讛 讜讛讗讬 讚诇讗 拽讗 讞砖讬讘 诇讛讜 诪砖讜诐 讻讘讜讚讜 讚专' 讬讛讜讚讛 讘谉 讘讘讗 讻诇讜诪专 砖诇讗 讛讬讜 住诪讜讻讬诐 讜讛讬讛 讛讜讗 注讬拽专 讛住诪讬讻讛 讜住诪讬讻讛 讝讜 讗讬谞讛 住诪讬讻讛 讘讬讚 注诇 讛讚专讱 砖住诪讱 诪砖讛 诇讬讛讜砖注 讗诇讗 住诪讬讻讛 讘讚讘讜专 讜讛讜讗 砖拽讜专讬谉 诇讜 专讘讬 讜谞讜转谞讬谉 诇讜 专砖讜转 诇讚讜谉 讗祝 讚讬谞讬 拽谞住讜转 住诪讬讻讛 讝讜 讗讬谞讛 谞注砖讬转 讗诇讗 讘讗专抓 讬砖专讗诇 讗驻讬诇讜 讛讬讛 讛住讜诪讱 讘讗专抓 讜讛谞住诪讱 讘讞讜爪讛 诇讗专抓 讗讜 讛谞住诪讱 讘讗专抓 讜讛住讜诪讱 讘讞讜爪讛 诇讗专抓 注讚 砖讬讛讜 砖谞讬讛诐 讘讗专抓 讜诪"诪 讻诇 砖砖谞讬讛诐 讘讗专抓 住讜诪讻讬谉 讗注"驻 砖讗讬谉 讛谞住诪讱 讘驻谞讬讜 砖诇 住讜诪讱 讜砖讗讬谞讜 讘讗讜转讛 讛注讬专 讗诇讗 砖讜诇讞讬谉 诇讜 注"讬 讻转讘诐 砖讛讜讗 谞住诪讱 讜讗诐 专爪讜 诇讛转谞讜转 注诇讬讜 砖诇讗 诇讛专砖讜转讜 讗诇讗 诇诪拽爪转 讚讘专讬诐 专砖讗讬诐 讻诪讜 砖讛转讘讗专 讻诇 砖谞住诪讻讜 讘讗专抓 讬砖 诇讛诐 专砖讜转 诇讚讜谉 讚讬谞讬 拽谞住讜转 讗祝 讘讞讜爪讛 诇讗专抓 注诇 讛爪讚讚讬谉 砖讘讗专谞讜 诇诪注诇讛 砖讛住谞讛讚专讬谉 谞讜讛讙转 讘讬谉 讘讗专抓 讘讬谉 讘讞讜爪讛 诇讗专抓:



讻讘专 讘讗专谞讜 砖专' 讬讛讜讚讛 讘谉 讘讘讗 住诪讱 讞诪砖讛 讝拽谞讬诐 讘讘转 讗讞转 诇诪讚转 砖讬砖 专砖讜转 诇住讜诪讱 诇住诪讜讱 讗驻讬诇讜 讻诪讛 讘驻注诐 讗讞转 讗驻讬' 拽' 讗驻讬' 讗诇驻讬诐 讜专讘讘讜转 讘诪拽讜诐 讗讞专 讛转讘讗专 砖讚讜讚 讛诪诇讱 住诪讱 砖诇砖讬诐 讗诇祝 讘讬讜诐 讗讞讚 讻诇 砖诪转讜 讻诇 讛谞住诪讻讬诐 讜诇讗 住诪讻讜 讘讟诇讜 讚讬谞讬 拽谞住讜转 讜诪"诪 讻转讘讜 讙讚讜诇讬 讛诪讞讘专讬诐 砖讗诐 讛讬讜 讻诇 讚讬讬谞讬 讗专抓 讬砖专讗诇 讜讞讻诪讬讛 讘诪注诪讚 讻诇诇讬 讜讛住讻讬诪讜 诇诪谞讜转 讚讬讬谞讬谉 讜诇住诪讻谉 注讜砖讬诐 讜讬砖 诇讛诐 讗讞"讻 诇住诪讜讱 讗讞专讬诐 讜诇讚讜谉 讚讬谞讬 拽谞住讜转 讜诇讗 讛讬讜 讛讞讻诪讬诐 诪爪讟注专讬诐 注诇 讛住诪讬讻讛 注诇 砖诇讗 讬讘讟诇讜 讚讬谞讬 拽谞住讜转 讗诇讗 诪驻谞讬 砖讬砖专讗诇 讛讬讜 诪驻讜讝专讬诐 讜讗讬 讗驻砖专 砖讬住讻讬诪讜 讻讜诇诐 讜讻诇 砖诪住讻讬诪讬诐 诇砖讗讬谞讜 讛讙讜谉 讗驻讬诇讜 诪谞讛讜 讜讛专砖讛讜 专讗砖 讙讜诇讛 讗讬谉 讛专砖讜转 诪讜注诇转 诇讜 讻诇讜诐 砖讗讬谉 拽讚讜砖讛 讞诇讛 讘讘注诇 诪讜诐 讗祝 讛专讗讜讬 诇讻讱 讗讬谉 专讗讜讬 诇讜 砖讬讞讝专 讛讜讗 讘注爪诪讜 注诇 讻讱:



专讗讜讬 诇讗讚诐 诇讛专讞讬拽 讗转 讛专讘谞讜转 讜砖诇讗 诇驻专住诐 讗转 注爪诪讜 讚专讱 讛注专讛 讗诪专讜 讛讜讬 拽讘诇 讜拽讬讬诐 讻诇讜诪专 砖讬讛讗 讗驻诇 专"诇 爪谞讜注 讜谞住转专 讻讚专讱 讛注讜诪讚 讘讞砖讱 砖讗讬谞讜 谞专讗讛 讻诇 讻讱 讜讘讝讜 讬讛讜 讞讬讬讜 讘砖诇讜讛 讜诪"诪 讗诐 讝讻讛 讜谞住诪讱 讬转谞讛讙 讘诪讚讜转 讛专讗讜讬讬讜转 诇谞住诪讱 讚专讱 讛注专讛 讗诪专讜 讻诇 讛注讜诇讛 诇讙讚讜诇讛 诪讜讞诇讬谉 诇讜 讻诇 注讜讜谞讜转讬讜 讜讛讜讗 讛注专讛 注诇 讛转讞讚砖讜转 讛谞讛讙讜转讬讜 讜注诇讜讬 诪讚讜转讬讜 注诇 爪讚 讛转讻诇讬转:



讗注"驻 砖讛谞住诪讱 住讜诪讱 讛转讘讗专 讘转诇诪讜讚 讛诪注专讘 砖讞讻诪讬诐 讞诇拽讜 讻讘讜讚 诇讛诇诇 讛讝拽谉 讜讛住讻讬诪讜 砖诇讗 讬讛讗 讗讚诐 谞住诪讱 讗诇讗 讘专砖讜转 讛谞砖讬讗 讜砖诇讗 讬讛讗 讛谞砖讬讗 住讜诪讱 讗讗"讻 讛讬讛 讗讘 讘讬转 讚讬谉 注诪讜 讜诇讗 讗讘 讘讬转 讚讬谉 讗讗"讻 讛讬讛 谞砖讬讗 注诪讜 讜砖讗专 讛谞住诪讻讬谉 住讜诪讻讬谉 讘专砖讜转 讛谞砖讬讗 讜讛讜讗 砖讗诪专讜 讘讬专讜砖诇诪讬 讘专讗砖讜谞讛 讛讬讛 讻诇 讗讞讚 讜讗讞讚 诪诪谞讛 讗转 转诇诪讬讚讬讜 专' 讬讜讞谞谉 讘谉 讝讻讗讬 诪谞讛 讗转 专' 讗诇讬注讝专 讜专' 讬讛讜砖注 讜专' 讬讛讜砖注 诪谞讛 讗转 专' 注拽讬讘讗 讜专' 注拽讬讘讗 诪谞讛 讗转 专' 诪讗讬专 讜讗转 专' 砖诪注讜谉 讜讗诪专 讬砖讘 诪讗讬专 转讞诇讛 讜谞转讻专讻诪讜 驻谞讬讜 砖诇 专' 砖诪注讜谉 讗诪专 诇讜 专' 注拽讬讘讗 讚讬讬讱 砖讗谞讬 讜讘讜专讗讱 诪讻讬专讬谉 讻讞讱 讞讝专讜 讜讞诇拽讜 讻讘讜讚 诇讘讬转 讛讝讛 讗诪专讜 讘讬转 讚讬谉 砖诪讬谞讛 砖诇讗 诪讚注转 讛谞砖讬讗 讗讬谉 诪谞讜讬讜 诪谞讜讬 讗讘诇 谞砖讬讗 砖诪谞讛 砖诇讗 诪讚注转 讘讬转 讚讬谉 诪谞讜讬讜 诪谞讜讬 讞讝专讜 讜讛转拽讬谞讜 砖诇讗 讬讛讜 讘讬转 讚讬谉 诪诪谞讬谉 讗诇讗 讘专砖讜转 谞砖讬讗 讜诇讗 谞砖讬讗 诪诪谞讛 讗诇讗 诪讚注转 讘讬转 讚讬谉:





讬讚 专诪"讛

诪讗讬 专讘讬 讬讛讜讚讛 讘谉 讘讘讗 砖驻注诐 讗讞转 讙讝专讛 诪诇讻讜转 讛专砖注讛 砖诪讚 砖讻诇 讛住讜诪讱 讬讛专讙 讜讛谞住诪讱 讬讛专讙 讜注讬专 砖住讜诪讻讬谉 讘讛 转讞专讘 讜转讞讜诪讬谉 砖住讜诪讻讬谉 讘讛谉 讬注拽专讜 讻诇讜诪专 讬注拽专讜 住讬诪谞讬诐 砖诇讛谉 诪讛 注砖讛 专讘讬 讬讛讜讚讛 讘谉 讘讘讗 讛诇讱 讜讬砖讘 诇讜 讘讬谉 砖谞讬 讛专讬诐 讙讚讜诇讬诐 砖诇讗 讛讬讛 讗驻砖专 诇讛谉 诇讬注拽专 砖讛讬讜 诪驻住讬拽讬谉 讘讬谉 砖谞讬 转讞讜诪讬 砖讘转 砖诇 砖转讬 注讬讬专讜转 讙讚讜诇讜转 砖讛谉 讗讜砖讗 讜砖驻专注讛 砖讗诐 讛讬讛 住讜诪讱 讘转讜讱 讛注讬专 讛讬讜 诪讞专讬讘讬谉 讗讜转讛 讜住诪讱 砖诐 讛' 讝拽谞讬诐 诇讗 讝讝讜 诪砖诐 注讚 砖谞注爪讜 讘讜 讙' 诪讗讜转 讙诇讘讬讜转 砖诇 讘专讝诇 讜讛谉 讞谞讬转讜转 讜注砖讗讜讛讜 讻讻讘专讛:



讗诪专 专' 讬讛讜砖注 讘谉 诇讜讬 讗讬谉 住诪讬讻讛 讘讞讜爪讛 诇讗专抓. 讜讚讬讬拽讬谞谉 注诇讛 诪讗讬 讗讬谉 住诪讬讻讛 讗讬诇讬诪讗 讚诇讗 讚讬讬谞讬谞谉 讚讬谞讬 拽谞住讜转 讘讞讜爪讛 诇讗专抓 讜讛讬讬谞讜 讚拽讗诪专 讗讬谉 住诪讬讻讛 讚诇讗 诪讛谞讬讗 住诪讬讻讛 讘讞讜爪讛 诇讗专抓 诇诪讬讚谉 讚讬谞讬 拽谞住讜转 讜讛转谞谉 住谞讛讚专讬谉 谞讜讛讙转 讻诇讜诪专 转讜专转 住谞讛讚专讬谉 谞讜讛讙转 讘讬谉 讘讗专抓 讘讬谉 讘讞讜爪讛 诇讗专抓 讚讻诇 讛讬讻讗 讚讗讬转讬谞讛讜 诇住谞讛讚专讬 讬讻诇讬 诇诪讬讚谉 讚讬谞讬 谞驻砖讜转 讜讗讬谉 爪专讬讱 诇讜诪专 讚讬谞讬 拽谞住讜转 讜讚讜拽讗 讻诇 讝诪谉 砖讛讘讬转 拽讬讬诐 讜住谞讛讚专讬 讙讚讜诇讛 拽讘讜注讛 讘诇砖讻转 讛讙讝讬转 讻讚讘注讬谞谉 诇驻专讜砖讗 讘讚讜讻转' 讘住"讚. 讗诇讗 诪讗讬 讗讬谉 住诪讬讻讛 讚诇讗 住诪讻讬谞谉 讘讞讜爪讛 诇讗专抓: 讜讗诪专讬谞谉 驻砖讬讟讗 讚讛讬讻讗 讚讛讜讜 住讜诪讻讬谉 讘讞讜爪讛 诇讗专抓 讜讛谞住诪讻讬谉 讘讗专抓 讛讗 拽讗 讗诪专讬谞谉 讚诇讗 诪爪讜 住诪讻讬 诇讛讜 讚讗讬谉 住诪讬讻讛 讘讞讜爪讛 诇讗专抓 讜讻讬讜谉 讚讗讬 讛讜讜 讙讘谉 讘讞讜爪讛 诇讗专抓 诇讗 讛讜讛 诪爪讬谞谉 诇诪住诪讻讬谞讛讜 讻"砖 讛讬讻讗 讚诇讬转讬谞讛讜 讙讘谉 讗诇讗 讻讬 拽讗 诪讬讘注讬讗 诇谉 讛讬讻讗 讚讛讜讜 住讜诪讻讬谉 讘讗专抓 讜讛谞住诪讻讬谉 讘讞讜"诇 诪讗讬 诪讬 讗诪专讬谞谉 住讜诪讻讬谉 注讬拽专 讜谞住诪讻讬谉 讘转专讬讬讛讜 讙专讬专讬 讜诪爪讜 住诪讻讬 诇讛讜 讗讜 讚讬诇诪讗 讗讬讚讬 讜讗讬讚讬 讘注讬谞谉 讘讗专抓 讜讻讬讜谉 讚谞住诪讻讬谉 讘讞讜爪讛 诇讗专抓 诇讗 诪爪讜 住诪讻讬. 讜讗讬转 讚诪驻专砖讬 讚讛讻讬 拽讗 诪讬讘注讬讗 诇讬讛 诪讬 诪讛谞讬 讻讗诇讜 讗讬转谞讛讜 讙讘讬讬讛讜 讘砖注转 住诪讬讻讛 讗讜 讚讬诇诪讗 讻讬讜谉 讚诇讬转讬谞讛讜 讙讘讬讬讛讜 讘砖注转 住诪讬讻讛 诇讗 诪讛谞讬讗 诇讬讛. 讜诇讛讗讬 驻讬专讜砖讗 讻讬 讛讬讻讬 讚诪讬讘注讬讗 诇讬讛 讘砖讛讬讜 谞住诪讻讬谉 讘讞讜爪讛 诇讗专抓 讛讻讬 谞诪讬 转讬讘注讬 诇讬讛 讘砖讛讬讜 住讜诪讻讬谉 讘讬讛讜讚讛 讜谞住诪讻讬谉 讘讙诇讬诇 讗诇讗 诪讚诇讗 拽讗 诪讬讘注讬讗 诇讬讛 讗诇讗 讘讚讛讜讜 谞住诪讻讬谉 讘讞讜爪讛 诇讗专抓 砖诪注 诪讬谞讛 讻讚驻专砖讬转. 讜驻砖讬讟谞讗 诪讚专讘讬 讬讜讞谞谉 讚讛讜讛 讘讻讬 注诇讬讛 讚专讘 砖诪谉 讚诇讗 讛讜讜 讙讘讬讬讛讜 讚诇讬住诪讻讬讛 讗诇诪讗 住讜诪讻讬谉 讘讗专抓 讜谞住诪讻讬谉 讘讞讜爪讛 诇讗专抓 诇讗 诪爪讜 住诪讻讬 诇讛讜:



专讘 讞谞讬谞讗 讜专' 讛讜砖注讬讗 讛讜讛 诪砖转拽讚 专"讬 注诇讬讬讛讜 诇诪住诪讻讬谞讛讜 讻诪讜 讻讬 砖讜拽讚 讗谞讬 注诇 讚讘专讬 诇注砖讜转讜 诇讗 讛讜讛 诪住转讬讬注讗 诪讬诇转讗 砖讻砖讛讬讜 讗爪诇讜 诇讗 讛讬讜 砖谞讬诐 住诪讜讻讬谉 诪爪讜讬讬谉 讗爪诇讜 诇讛爪讟专祝 注诪讜 讻讚讬 诇住诪讻谉 讛讜讛 拽讗 诪爪讟注专 注诇讬讬讛讜 讗诪专讬 诇讬讛 诇讗 诇讬爪讟注专 诪专 诪讚讘讬转 注诇讬 拽讗转讜 讜讗讬谉 讝拽谞讬诐 谞住诪讻讬谉 诇讘讬转 注诇讬:



讗诪专 专' 讗诇注讝专 诇注讜诇诐 讛讜讬 拽讘诇 讜拽讬讬诐 讻诇讜诪专 讛讜讬 砖驻诇 讜讛讜诇讱 讞砖讻讬诐 讜转转拽讬讬诐 讻诇讜诪专 讛专讞拽 诪谉 讛专讘谞讜转 砖诪拽讘专转 讗转 讘注诇讬讛 讜拽讘诇 诇砖讜谉 讗驻诇讛 讛讜讗 讻讚诪转专讙诪讬谞谉 诇讬诇讛 拽讘诇讗:



讻讬 住诪讻讜讛 诇专' 讝讬专讗 讻讜' 讛讬讜 诪砖讘讞讬谉 讗讜转讜 诇驻讬 诪讚讜转讬讜 讻讻诇讛 砖讬驻讛 讘讬讜转专 讜讗讬谉 爪专讬讻讛 诇讻讞讜诇 注讬谞讬讛 讜诇讗 诇讟讜讞 驻谞讬讛 讘诪讬谞讬 转诪专讜拽讬谉 讻讬 爪讛讜讘讬谉 讛谉 讜讗讬谉 爪专讬讻讛 诇驻专讻住 讗转 砖注专讛 讜讗注"驻 砖诇讗 注砖转讛 讗讞转 诪讻诇 讗诇讜 讛专讬 讛讬讗 讬注诇转 讞谉 讻讱 专' 讝讬专讗 讗注"驻 砖讛讬讛 爪谞讜注 讜诇讗 讛讬讛 诪转谞讗讛 讘诪诇讘讜砖讬谉 谞讗讬谉 诪讬讚讜转讬讜 诪讬驻讬谉 讗讜转讜:



讻讬 住诪讻讜谞讜讛讜 诇专' 讗诪讬 讜诇专' 讗住讬 砖专讜 诇讛讜 讛讻讬 讻诇 诪讚讬谉 诪讚讬谉 住诪讜讻讜 诇谞讗 诇讗 转住诪讜讻讜 诇谞讗 诇讗 诪住专诪住讬谉 砖诪住专住讬谉 讗转 讛讛诇讻讛 讜讗讬谉 诪驻专砖讬谉 讗转 讟注诪讛 讛讬讟讘 讜诇讗 诪住专诪讬讟讬谉 砖谞讜讚讬谉 讜诪讟讬谉 诪转讜讱 讛诇讻讛 讝讜 诇讗讞专转 诇驻讬 砖讗讬谉 讬讜讚注讬谉 诇住讬讬诐 讟注诪讛 砖诇 专讗砖讜谞讛 讻专讗讜讬. 讜讗诪专讬 诇讛 诇讗 诪讞诪讬住讬谉 砖讞讜诪住讬谉 讗转 讛讛诇讻讛 讜讗讬谞谉 诪驻专砖讬谉 讟注诪讛 讻专讗讜讬 讜诇讗 诪讟讜专诪住讬谉 讬砖 讗讜诪专讬诐 诪专 讻转专诪讜住. 讜讬砖 诇驻专砖 诇讗 诪住专诪住讬谉 诪砖专讬 诪住讬诐 讻讚讻转讬讘 讜讬砖讬诪讜 注诇讬讜 砖专讬 诪住讬诐 讜诇讗 诪住专诪讬讟讬谉 砖专讬诐 砖诪讟讬谉 讗转 讛讚讬谉 讜诇讗 诪讞诪讬住讬谉 讞诪住谞讬谉 砖讞讜诪住讬谉 诪诪讜谞谉 砖诇 讘谞讬 讗讚诐 诪讟讜专诪住讬谉 讟讜专讬诪住讬谉. 讜讻谉 专' 讗讘讛讜 讻砖讛讬讛 讛讜诇讱 诪讬砖讬讘转讜 诇讘讬 拽讬住专 诇讚讘专 注诇 注住拽讬 爪讘讜专 讛讬讜 谞砖讬诐 讙讚讜诇讜转 砖讘讘讬转 拽讬住专 讬讜爪讗讜转 诇拽专讗转讜 讜诪注谞讜转 诇驻谞讬讜 讻谉 谞讙专专 注诪讜 讜诪谞讛讬讙 讗转 诇讗讜诪讜 谞专 讛诪讗讬专 诇讻诇 诪讗讜专 讞讻诪转讜 讘专讜讱 砖讛讘讬讗讱 诇砖诇讜诐 讜讬砖 诇驻专砖 讘专讜讱 讬讛讬 专爪讜谉 砖讬讛讗 讘讜讗讱 诇砖诇讜诐:



驻讬住拽讗 注专讬驻转 讛注讙诇讛 讘砖诇砖讛. 转谞讜 专讘谞谉 讜讬爪讗讜 讝拽谞讬讱 讜讙讜' 专' 讬讛讜讚讛 讚专讬砖 讝拽谞讬讱 砖谞讬诐 讜砖讜驻讟讬讱 砖谞讬诐 讜讗讬谉 注讜砖讬谉 讘"讚 砖拽讜诇 讚讗驻砖专 讚诪讬驻诇讙讬 讘诪讚讬讚转 讛讞诇诇 诪讛讬讻讗 诪砖讞讬 诇讬讛 讚讛讗 讗讬讻讗 转谞讗讬 谞诪讬 讚驻诇讬讙讬 讘讛讻讬 诪讜住讬驻讬谉 注诇讬讛谉 注讜讚 讗讞讚 讛专讬 讻讗谉 讞诪砖讛 讜专' 砖诪注讜谉 讜砖讜驻讟讬讱 诇诪谞讬谞讗 诇讗 讚专讬砖 诪讬讘注讬 诇讬讛 诇诪讬讜讞讚讬谉 砖讘砖讜驻讟讬讱 讚讛讬讬谞讜 住谞讛讚专讬 讙讚讜诇讛 讜讻讬 转讬诪讗 讜砖讜驻讟讬讱 讻转讬讘 讜转专讬 讗讞专讬谞讬 诪砖诪注 诇讗讜 拽讜砖讬讗 讛讬讗 讚讛讗讬 讜砖讜驻讟讬讱 讗讝拽谞讬讱 拽讗讬 讻诇讜诪专 诪讗讜转谉 砖讛谉 讝拽谞讬讱 讜砖讜驻讟讬讱 讜诇注讜诇诐 转专讬 讘诇讞讜讚 诪砖诪注 讜专讘讬 讬讛讜讚讛 讙诪专 讝拽谞讬 诪驻专 讛注讚讛 诪讛 诇讛诇谉 诪讬讜讞讚讬谉 砖讘注讚讛 讚讻转讬讘 讛注讚讛 讗祝 讻讗谉 诪讬讜讞讚讬谉 砖讘注讚讛 讜砖讜驻讟讬讱 诇诪讛 诇讬 讗诇讗 讜砖讜驻讟讬讱 诇诪谞讬谞讗 讜专讘讬 砖诪注讜谉 讝拽谞讬 讝拽谞讬 诇讗 讙诪专 讜砖讜驻讟讬讱 诇诪讬讜讞讚讬谉 砖讘砖讜驻讟讬讱 讗诇讗 诪注转讛 讜讻讜' 讛讻讬 讗砖讻讞讬谞谉 诇讛 讘谞讜住讞讗 注转讬拽讗 讜讛讻讬 驻讬专讜砖讗 讻讬讜谉 讚讗驻拽讬讛 专' 砖诪注讜谉 诇讛讗讬 讜砖讜驻讟讬讱 诇诪讬讜讞讚讬谉 砖讘砖讜驻讟讬讱 讗讬爪讟专讬讱 诇诪讬诪专 讜专' 讬讛讜讚讛 讚诪讬讘注讬 诇讬讛 讜砖讜驻讟讬讱 诇诪谞讬谞讗 诇诪讬讜讞讚讬谉 诪谞讗 诇讬讛 讜驻砖讟讬' 讚专' 讬讛讜讚讛 谞驻拽讗 诇讬讛 诪讙"砖 讚讝拽谞讬 讝拽谞讬 讜讻讬讜谉 讚谞驻拽讗 诪讙"砖 讜砖讜驻讟讬讱 诇诪讛 诇讬 讗诇讗 注诇 讻专讞讱 讜砖讜驻讟讬讱 诇诪谞讬谞讗 讻讚讗诪专谉 讜专"砖 诪讬讘注讬 诇讬讛 讜砖讜驻讟讬讱 诇诪讬讜讞讚讬谉 讝拽谞讬 讝拽谞讬 诇讗 讙诪专 讛讬诇讻讱 诪讬讘注讬 诇讬讛 讜砖讜驻讟讬讱 诇诪讬讜讞讚讬谉 砖讘砖讜驻讟讬讱 讜专讘讬谞讜 砖诇诪讛 诇讗 讙专住 讛讻讬 讗诇讗 讜专"讬 讙诪专 讝拽谞讬 讝拽谞讬 诪讜住诪讻讜 讜讻讜' 讗"讛 谞讙诪专讛 诇讻讜诇讛 诪讬诇转讗 诪讛转诐 讜砖讜驻讟讬讱 诇诪谞讬谞讗 诇"诇 讗诇讗 讜讗"讜 讜砖讜驻讟讬讱 诇诪谞讬谞讗 讜专"砖 讜讗"讜 诇讗 讚专讬砖 讻诇讜诪专 诇注讜诇诐 诇讗 讙诪讬专 讙"砖 讜讗讬爪讟专讬讱 砖讜驻讟讬讱 诇诪讬讜讞讚讬诐 讜讗爪讟专讬讱 讜讗"讜 诇砖讜驻讟讬讱 诇诪谞讬谞讗 讜专' 砖诪注讜谉 讜讗"讜 诇讗 讚专讬砖. 讜诪拽砖讬谞谉 讗诇讗 诪注转讛 讜讬爪讗讜 砖谞讬诐 讜诪讚讚讜 砖谞讬诐 讜讞诪砖 讚讗诪专谉 诇专' 讬讛讜讚讛 讛专讬 讻讗谉 转砖注讛 讜诇专' 砖诪注讜谉 讚诇讬讻讗 诇讬讛 诪讛转诐 讗诇讗 转诇转 讛专讬 讻讗谉 砖讘注讛 讜诪驻专拽讬谞谉 讛讛讜讗 诪讬讘注讬 诇讬讛 讜讬爪讗讜 讛谉 讜诇讗 砖诇讜讞谉 讜诪讚讚讜 砖讗驻讬' 谞诪爪讗 讘注诇讬诇 诇注讬专 砖诪驻讜专住诐 诇讻诇 讜讘专讜专 诇驻讬 诪专讗讬转 讛注讬谉 砖注讬专 讝讜 拽专讜讘讛 讗诇 讛讞诇诇 讬转专 诪讞讘专讜转讬讛 诪爪讜讛 诇注住讜拽 讘诪讚讬讚讛 讚讗讬 诇讗 转讬诪讗 讛讻讬 诇讬讻转讜讘 拽专讗 讜讬爪讗讜 讜专讗讜 讗转 讛注讬专 讛拽专讜讘讛 讜讙讜' 讜讗谞讗 讗诪讬谞讗 讛讬讻讗 讚讘专讬专讗 诇讛讜 诪讬诇转讗 诇诪专讗讬转 讛注讬谉 住讙讬讗 诇讛讜 讘讛讻讬 讜讛讬讻讗 讚诪住驻拽讗 诇讛讜 诪讬诇转讗 诪砖讞讬 诇讛讜 讜诪讚讚讜 诇诪讛 诇讬 讗诇讗 诇讻讚讗诪专谉:





诪讛专砖"讗 - 讞讬讚讜砖讬 讛诇讻讜转

讙诪专讗 讜讗讬 讻转讬讘 讝拽谞讬讱 讛"讗 住谞讛讚专讬 拽讟谞讛 讻转讘 专讞诪谞讗 讜砖讜驻讟讬讱 诪诪讬讜讞讚讬谉 讻讜' 诪转讜讱 住讜讙讬讗 讚砖诪注转讬谉 诪讜讻讞 讚诇讻"注 诇讬讻讗 诇诪讬诇祝 住谞讛讚专讬 讙讚讜诇讛 诪讝拽谞讬讱 讗诇讗 诪砖讜驻讟讬讱 讗讘诇 专砖"讬 讘讞讜诪砖 驻讬' 讜讬爪讗讜 讝拽谞讬讱 诪讬讜讞讚讬谉 砖讘讝拽谞讬讱 住谞讛讚专讬 讙讚讜诇讛 注讻"诇 讜讬砖 诇讬讬砖讘 讚住诪讬讱 讗砖讜驻讟讬讱 讚讛砖转讗 讚讻转讬讘 讜砖讜驻讟讬讱 注"讻 讝拽谞讬讱 住谞讛讚专讬 讙讚讜诇讛 讜注"讻 诪砖讜驻讟讬讱 诇讞讜讚 谞诪讬 诇讬讻讗 诇诪讬诇祝 诪讬讚讬 讚讗讬诪讗 砖讜驻讟讬讱 住谞讛讚专讬 拽讟谞讛 讗讘诇 讛砖转讗 讚讻转讬讘 讝拽谞讬讱 注"讻 讜砖讜驻讟讬讱 讗转讗 诇住谞讛讚专讬 讙讚讜诇讛 讜讚讜"拽:


转讜住' 讘讚"讛 诇讗 砖专拽 讻讜' 讚诇讗 讻诪讜 砖驻讬' 讛拽讜谞讟专住 讘驻"拽 讚讻转讜讘讜转 砖驻讬' 讻讜' 讚讛转诐 诪讜讻讞 讚驻讜拽住转 讻讜' 注讻"诇 讻爪"诇:


讘讚"讛 讜专"砖 讻讜' 讜砖讜驻讟讬讱 讻讜' 讚讛讗 讚拽讗诪专 诇讗 讚专讬砖 诇讬讛 讜诇讗 诪砖诪注 诇讬讛 诇讗讜 讻讜' 注讻"诇 讻爪"诇 专"诇 诇讬砖谞讗 讚诇讗 讚专讬砖 诇讬讛 讚拽讗诪专 讛讻讗 讜诇讬砖谞讗 讚诇讗 诪砖诪注 诇讬讛 讚拽讗诪专 讘住讜讟讛 讜讘砖讗专 讚讜讻转讬谉 讚拽讗诪专 讻讛"讙 诇讗讜 诪砖讜诐 讚诇讗 讻讜' 讜拽"诇:





诪讛专砖"讗 - 讞讬讚讜砖讬 讗讙讚讜转

讜转讞讜诪讬谉 砖住讜诪讻讬谉 讘讛谉 讬注拽专讜 讻讜' 讜讘讬谉 讘' 转讞讜诪讬 砖讘转 讻讜'. 谞专讗讛 诇驻专砖 砖讛讬讛 诪讚专讻诐 诇住诪讜讱 讘砖讘转 讘拽讘讜抓 讬砖专讗诇 砖讻诇 讛注诐 砖讘砖讚讜转 讘讗讬诐 诇注讬专 讘砖讘转 砖讬讚注讜 讻诇 讛注诐 诪讬 讛诐 讛谞住诪讻讬诐 讜诇讝讛 讙讝专讜 注诇 讛注讬专 砖住讜诪讻讬谉 讘讛 砖转讞专讘 讜讗诐 讬讛讬讜 讞住讬诐 注诇 讛注讬专 诇讛爪讬诇诐 讜讬诇讻讜 诪讛注讬专 讘拽讘讜抓 转讜讱 转讞讜诪讛 诇住诪讜讱 讗讜转讜 讛转讞讜诐 讬注拽专 讜诇讝讛 谞转讻讜讬谉 专"讬 讘"讘 讘讬谉 讘' 讛专讬诐 讙讚讜诇讬诐 砖讛注拽讬专讛 拽砖讛 讘讛诐 讜讘讬谉 讘' 注讬讬专讜转 讙讚讜诇讜转 讜讘讗诪爪注 讘' 转讞讜诪讬谉 砖讘讬谞讬讛诐 讘诪讻讜讜谉 讚讛砖转讗 讻"讗 诪讛注讬专 转讜讻诇 诇讛爪讬诇 注爪诪诐 讜转讞讜诪讛 诇讜诪专 砖诇讗 谞注砖讛 讘转讞讜诪讛 讜拽"诇:


讻讗讘谉 砖讗讬谉 诇讜 讛讜驻讻讬诐 讻讜'. 专"诇 砖诇讗 讗讛驻讜讱 注讜专祝 诇讛诐 诇专讜抓 诪驻谞讬讛诐 专拽 讛谞谞讬 诪讜讟诇 诇驻谞讬讛诐 诇拽讘诇 讛诪讬转讛 诪讗讛讘讛 讘诇讬 讛专讙砖 爪注专 讻讗讘谉 讛讝讛 砖讗讬谞讜 诪专讙讬砖 讜拽"诇:


讗讬谞讜 讗诇讗 讟讜注讛 讻讜'. 讬砖 (讘讻诇诇) [讞讜抓] 讛' 讝拽谞讬诐 砖讝讻专 诇注讬诇 注讜讚 诪转诇诪讬讚讬 讚专注"拽 讻讚讗诪专讬谞谉 驻专拽 讛谞讞谞拽讬谉 住转诐 诪砖谞讛 专"诪 住转诐 转讜住驻转讗 专"谞 住转诐 住驻专讗 专"讬 住转诐 住驻专讬 专"砖 讜讻讜诇讛讜 讗诇讬讘讗 讚专注"拽 讗驻砖专 讚诇讗 讛讜讛 诪住转讬讬注讗 诇讬讛 诪诇转讗 诇专"注 诇诪住诪讻讬谞讛讜 讗"谞 讚讘讝诪谞讜 砖诇 专注"拽 注讚讬讬谉 诇讗 讛讙讬注讜 诇诪注诇讛 讝讜 讜诇讝讛 讚讘专讬 专"诪 砖谞住诪讱 注"讬 专注"拽 讛诐 注讬拽专 砖住转诐 专讘讬 讛诪砖谞讬讜转 讗诇讬讘讬讛 讜拽"诇:


诇讗 谞爪讟注专 诪专 讚讗谞谉 诪讚讘讬转 注诇讬 讜讻讜'. 讬砖 诇讚拽讚拽 讻讬讜谉 砖诇讗 谞住诪讻讜 诇诪讛 拽专讜 诇讛讜 专讘讬 讚讛讗 诪住讬拽 诇注讬诇 住诪讻讬谉 诇讬讛 讘砖诪讗 讜拽专讜 诇讬讛 专讘讬 讜讻讜' 讚诪砖诪注 讘诇讗 住诪讬讻讜转 诇讗 拽专讜 诇讬讛 专讘讬 讜讬"诇 讚讛讻讬 拽讗诪专 诇注讬诇 拽专讜 诇讬讛 住转诐 专讘讬 讘砖诪讬讛 讘诇讗 讛讝讻专转 砖诐 注爪诐 讜注讜讚 谞专讗讛 诇讛讙讬讛 讛讻讗 专讘 讞谞讬谞讗 讜专讘 讗讜砖注讬讗 讘诇讗 讬讜"讚 讚专讘讬 讘讬讜"讚 讛讜讗 谞住诪讱 讜专讘 讘诇讗 讬讜"讚 讗讬谞讜 谞住诪讱 讚讗讬谉 拽讜专讬谉 专讘 讗诇讗 讘讘讘诇 讚讗讬谉 砖诐 住诪讬讻讜转 讜讘讗"讬 讚讬砖 住诪讬讻讜转 拽讜专讬谉 专讘讬 讜讻"讛 诇拽诪谉 讘住"驻 讚' 诪讬转讜转 专讘 讞谞讬谞讗 讜专讘 讗讜砖注讬讗 诪讘专讬 诇讛讜 注讬讙诇讗 转讬诇转讗 讜讻"讛 讘住驻专 讬讜讞住讬谉 讜专讘 讞谞讬谞讗 讜专讘 讗讜砖注讬讗 讗讞讬 专讘讛 讛讜讜 讚讗转讬 诪讘讬转 注诇讬:


诇注讜诇诐 讛讜讬 拽讘诇 讜拽讬讬诐 讻讜'. 讬讘讜讗专 驻' 讞诇拽 注"砖:


讗讗"讻 诪讜讞诇讬谉 讻讜'. 讚讗讬谉 驻讜住拽讬谉 诇讗讚诐 讙讚讜诇讛 讗诇讗 诪谉 讛砖诪讬诐 讻讚讗诪专 驻专拽 讛住驻讬谞讛 讗驻讬诇讜 专讬砖 讙专讙讜转谞讬 诪砖诪讬讗 诪讜拽诪讬 诇讬讛 砖谞讗诪专 讜讛诪转谞砖讗 诇讻诇 诇专讗砖 讜讗讬 诇讗讜 讚诪讜讞诇讬谉 诇讜 注讜谞讜转讬讜 诇讗 讛讜讛 诪讜拽诪讬 诇讬讛 诪砖诪讬讗 讜拽"诇:


诇讗 讻讞诇 讜诇讗 砖专拽 讻讜'. 讻讜讜谞讜 讘讝讛 注"驻 诪"砖 讘驻专拽 讛讬讛 谞讜讟诇 讝' 驻专讜砖讬谉 讛谉 驻专讜砖 砖讻诪讬 驻专讜砖 拽讜讝讗讬 讻讜' 讜讗诪专 讗诇 转转讬专讗讬 诪谉 讛驻专讜砖讬谉 讗诇讗 诪谉 讛爪讘讜注讬诐 砖讚讜诪讬谉 诇驻专讜砖讬谉 砖诪注砖讬讛谉 讻诪注砖讛 讝诪专讬 讻讜' 讛专讬 诇讱 讛注讜砖讛 注爪诪讜 讻驻专讜砖 讜讗讬谞讜 驻专讜砖 诪拽专讬 爪讘讜注 讻诪讜 砖注讜砖讛 注爪诪讜 讬驻讛 注诇 讬讚讬 讛爪讘注 讜讗讬谞讜 讬驻讛 讜诇讝"讗 诇讗 讻讞诇 讻讜' 砖讗讬谞讜 诪谉 讛爪讘讜注讬诐 砖注讜砖讬谉 注爪诪谉 讻驻专讜砖讬谉 讻讻讞讜诇 讛讝讛 砖讛讜讗 爪讘注 诇注讬谞讬诐 讻谉 讬砖 爪讘讜注讬谉 讻驻专讜砖讬谉 注讜砖讬谉 注爪诪谉 讻注讜爪诐 注讬谞讬讜 砖诇讗 讬住转讻诇 讘谞砖讬诐 讜拽专讬 诇讬讛 讛转诐 驻专讜砖 拽讜讝讗讬 讜讻谉 诇讗 砖专拽 砖讛讜讗 爪讘注 诇驻谞讬诐 讛诐 讛诐 讛爪讘讜注讬诐 注讜砖讬谉 注爪诪谉 讻驻专讜砖讬诐 诇驻谞讬诐 讻讚讗诪专讬谞谉 讘驻专拽 讘' 讚住讜讟讛 砖讗讬谉 讗讚诐 专讜讗讛 讗诇讗 诇驻谞讬诐 讜讻谉 诇讗 驻讬专讻讜住 砖讛讜讗 爪讘注 砖注讜砖讛 讘砖注专讜转 讻谉 讛注讜砖讬诐 注爪诪诐 讻驻专讜砖讬诐 讜讻谞讝讬专讬诐 诇讙讚诇 砖注专 砖诪讻诇 讗诇讜 诪讚讜转 讛爪讘讜注讬谉 诇讗 讛讬讜 讘专讘讬 讝讬专讗 讗讘诇 讬注诇转 讞谉 砖谞讜砖讗 讞谉 诪爪讚 注爪诪讜 讘诇讬 爪讘注 讻谉 讛讬讛 专' 讝讬专讗 砖讛讬讛 诪注诇讛 讞谉 砖讛讬讗 讛转讜专讛 讜注讬讬谉 讘讞讬讚讜砖讬谞讜 驻' 讛讗砖讛 砖谞转讗专诪诇讛:


诇讗 转住诪讻讜 诇谞讗 诇讗 诪住专诪讬讟讬谉 讻讜'. 注讬' 讘注专讜讱 注专讱 讞诪住 注诇 讻诇 讗诇讜 诇砖讜谞讜转 讘' 驻讬专讜砖讬诐:


讜诪砖专讬讬谉 诇讬讛 专讘讛 讚注诪讬讛 诪讚讘专谞讗 讚讗讜诪转讬讛 讻讜'. 诇驻讬 砖讛讛谞讛讙讛 讛爪专讬讻讛 诇谞讜 讘讙诇讜转 爪专讬讻讛 讘砖转讬诐 讛讗' 讛讛谞讛讙讛 注诇 驻讬 讛转讜专讛 讜讛砖谞讬转 讛谞讛讙讛 注"驻 讛诪诇讻讜转 讜专讘讬 讗讘讛讜 转专讜讬讬讛讜 讛讜讛 讗讬转谞讛讜 讘讬讛 砖讛讬讛 讘注诇 转讜专讛 讙诐 砖讛讬讛 拽专讜讘 诇诪诇讻讜转 讜拽专讜讘 诇讘讬 拽讬住专 讜讝"砖 诇讜 专讘讛 讚注诪讬讛 讚讛讬讬谞讜 讘转讜专讛 讜诪讚讘专谞讗 讚讗讜诪转讬讛 谞讙讚 讛拽讬住专 讜讚拽讗诪专 诇讬讛 讘讜爪讬谞讗 讚谞讛讜专讗 注"砖 砖讜驻专讬讛 讚讛讜讛 讻注讬谉 砖讜驻专讬讛 讚讬注拽讘 讗讘讬谞讜 讻讚讗诪专讬谞谉 驻专拽 讞"讛 讜拽"诇:





讞讻诪转 砖诇诪讛

专砖"讬 讘讚"讛 驻砖讬讟讗 讻讜' 诇讚讬谉 拽谞住讜转 讛住"讚:


注"讘 专砖"讬 讘讚"讛注砖专讛 注砖专讛 谞诪讞拽 注砖专讛 驻注诐 讗讞转:


讘讗"讚 讜讗专讘注讛 讘拽专拽注讜转 讛讻诇 住讜祝 讚讘讜专:


讘讚"讛 转住讙讬 讘讗专讘注 讗诇诪讗 讻讜' 讜诇讻讛谉 转讛讬讛 讗讞讜讝转讜 讜讬讜爪讗 讘讝讛 讻爪"诇 讜讛住"讚 讜讛讚"讗:


转讜住' 讘讚"讛 讗诇 讬讞住专 讛诪讝讙 讻讜' 讚注诇 讞讚 转专讬 讻讜' 谞"讘 驻讬专讜砖 讝讜诇转讜 讜注诪讜 讛讜讛 讘"讚 砖拽讜诇 讜诪讜住讬驻讬谉 注诇讬讜 注讜讚 讗' 讜讚讜"拽 (注讬讬谉 讘诪讛专砖"讗):


讘讚"讛 爪讬谞讜专讗 砖诇 讛拽讚砖 讻讜' 砖讘诇注 讗讘 讛爪谞讜专 讻讜'. 谞"讘 驻讬专讜砖 砖讛讘专讝诇 砖讘转讜讱 讛注抓 讻讙讜谉 讛爪讬谞讜专 讘转讜讱 讛驻诇讱. 讜讛讘专讝诇 砖谞拽专讗 讚专讘谉 讘转讜讱 注抓 讛谞拽专讗 诪诇诪讚 讜拽"诇:


专砖"讬  :





专砖"砖

讙诪专讗 专' 讞谞讬谞讗 讜专讘讬 讛讜砖注讬讗 讛讜讛 拽讗 诪砖转拽讬讚 讻讜'. 讛专砖"讗 讘讞"讗 讛讙讬讛 讚爪"诇 专讘 讘转专讜讬讬讛讜:



专砖"讬 讚"讛 讜拽讬讬诐. 砖诪拽讘专转 讗转 讘注诇讛. 驻住讞讬诐 (驻讝 讘) 讜砖诐:



转讚"讛 讜注专讬驻转. 讝拽谞讬 讗讜转讛 讛注讬专 诪讘讬讗讬谉 讻讜'. 讻爪"诇:



转讚"讛 讜专"砖. 诪谉 讛爪讗谉 诇讛讜爪讬讗 讗转 讛谞讜讙讞 讻讜' 讗诪专 专"注 讘转 讻讜'. 讻爪"诇:





讛讙讛讜转 讬注讘"抓

讙诪' 讛诇讱 讜讬砖讘 诇讜 讘讬谉 讘' 讛专讬诐. 谞"讘 砖诇讗 讬专讗讜讛讜:


砖诐 住诪讻讬讛 专状注 讜诇讗 拽讘诇讜. 谞状讘 爪"注 诪讛 讟注诐 砖讬讬讱 讘讝讛 (诪"砖 专砖状讬 讘讝讛 讚讞讜拽 讜专讗讘"注 讘专 讬"讞 讛讜讛 讜诪谞讜讛讜 讗祝 谞砖讬讗 讜讘讜讚讗讬 讛讜讛 谞诪讬 住诪讜讱 诪拽诪讬 讛讻讬) 诪讬 谞讬诪讗 诪住讬讬注 诇专诇讘"讞 讚讘注讬 讚讜拽讗 讛住讻诪转 讻诇 讞讻诪讬 讗"讬 诇住诪讬讻讛 讘讝讛"讝. 讗注状讙 讚专状注 讙讜驻讬讛 住诪讜讱 讛讜讛 讜诇讗 讛谞讬讞 讻诪讜转讜 讘讗状讬 讻讚讗讬转讗 讘住讜祝 讘专讻讜转. 讗"讻 拽状讜 诇住诪讬讻讛 讚讛讗讬讚谞讗 砖讛住讜诪讻讬谉 讗讬谞谉 住诪讜讻讬谉. 砖讗驻讬' 讗讞讚 讬讻讜诇 诇注讻讘:


砖诐 专' 讞谞讬谞讗 讜专状讛 讛讜讛 拽讗 诪砖转拽讬讚 专"讬 讻讜'. 谞"讘 爪"诇 讚诇讗讬 讛讬讬谞讜 专"讞 讘专 讞诪讗 砖讬砖讘 讘专讗砖 讗讞专 驻讟讬专转讜 砖诇 专讘讬. 讜诇讗 专' 讛讜砖注讬讗 讚住转诐 诪转谞讬转讗 讗诇讗 转专讬 讗讞专讬谞讬 专状讞 讜专"讛 讘转专讗讬 讛讜讜 讛谞讬. 讜讘驻专拽 讛驻讜注诇讬诐 [驻"专 讘'] 专"讬 转拽讜注 讗爪诇 专' 讬谞讗讬 讜专讬状讙 讗爪诇 专' 讞谞讬谞讗. 讙诐 讛讬讛 讝拽谉 讙讚讜诇 讻讚讗讬转讗 驻状拽 讚讞讜诇讬谉 [讻"讚 讘'] 讜讛讜讗 讛谞拽专讗 专"讞 讛讙讚讜诇 讘讻状诪:





讘谉 讬讛讜讬讚注

驻旨址注址诐 讗址讞址转 讙旨指讝职专指讛 诪址诇职讻讜旨转 讙旨职讝值专指讛 注址诇 讬执砖讉职专指讗值诇, 砖讈侄讻旨指诇 讛址住旨讜止诪值讱职 讬值讛指专值讙. 讛讗 讚讙讝专讜 专拽 注诇 讛住诪讬讻讛 诪砖讜诐 讚讚讘专 讝讛 讞砖讘讜 讚讬讻讜诇讬诐 诇讘讟诇讜 诇讙诪专讬 注讚 注讜诇诐 讻讬讜谉 讚注转讛 讗讬谉 住讜诪讻讬谉 诪讞讚砖 讗讝 住诪讜讻讬谉 讛讬砖谞讬诐 讬诪讜转讜 讜诪诪讬诇讗 转转讘讟诇 讚讬谞讬 拽谞住讜转 讚讗讬谉 讚谞讬诐 讗诇讗 讛谞住诪讻讬诐 讜诇讬讻讗 谞住诪讻讬诐 讗讘诇 砖讗专 讚讬谞讬诐 讗诐 讬讙讝专讜 注诇讬讛诐 砖诇讗 讬讚讜谞讜 讗讬谉 讙讝专转诐 拽讬讬诪转 诇注讜诇诐 讻讬 讗讞专 讚讜专 讝讛 讬诪讜转 讛拽讬住专 讜转转讘讟诇 讛讙讝专讛 讜讬讞讝专讜 讜讬讚讜谞讜 讘讛诐 讻讬 转讜专讛 诪讜谞讞转 讘拽专谉 讝讜讬转 讜讗讬谞诐 讘讟诇讬谉 讛讚讬谞讬诐 砖诇讛.



讜职注执讬专 砖讈侄住旨讜止诪职讻执讬谉 讘旨指讛旨 转旨值讞指专值讘. 拽砖讗 讘讛讗 讚讛讟讬诇讜 讞讬诪讛 讙诐 注诇 讛注讬专 讜讗讬谉 讚专讻诐 讘讻讱 讻砖讙讜讝专讬谉 诇讘讟诇 诪爪讜转 诪注谞讬砖讬谉 讗转 讛注讜砖讛 诪爪讜讛 讜讗讬谉 诪讞专讬讘讬谉 诪拽讜诐 砖注砖讛 讘讜 讛诪爪讜讛?
讜谞专讗讛 诇讬 讘住"讚 讻讬 讛诐 讞砖讜 驻谉 讬注砖讜 讛住诪讬讻讛 讘讞讚专讬 讞讚专讬诐 讜讗讞专 讻讱 讬讘专讞讜 讛住讜诪讻讬谉 讜讛谞住诪讻讬谉 诇诪诇讻讜转 讗讞专转 砖讗讝 讗讬谉 讬讻讜诇讬诐 诇讛专讙诐 讗讱 注转讛 砖讙讝专讜 注诇 讛注讬专 转讞专讘 讬讞讜砖讜 讜诇讗 讬注砖讜 讛住诪讬讻讛 讘住转专 讚砖诪讗 讗讞专 讻讱 讬转讙诇讛 讛讚讘专 讜讗祝 注诇 驻讬 砖讛诐 讘讜专讞讬诐 注诐 讻诇 讝讛 讛注讬专 转讞专讘 讜注讜讚 讙诐 讗谞砖讬 讛注讬专 诇讗 讬谞讬讞讜 讗讜转诐 诇住诪讜讱 讘住转专 讻讬 讬讗诪专讜 砖诪讗 转砖诪注 讛诪诇讻讜转 讜转讞专讬讘 讛注讬专.
讜讚注 讛讗 讚诇讗 讛诇讱 专讘讬 讬讛讜讚讛 讘谉 讘讘讗 诇诪诇讻讜转 讗讞专转 诇住诪讜讱 砖诐 诪驻谞讬 砖讛讬讛 讝拽谉 讜讞讜诇谞讬 讜诇讗 讛讬讛 诇讜 讻讞 诇讬诇讱 诇诪诇讻讜转 讗讞专转 讜讻驻讬 讛谞专讗讛 讛讬讛 讞讜拽 讜诪砖驻讟 讛住诪讬讻讛 讻讱 砖讛住讜诪讱 讬讗诪专 转讞讬诇讛 诇谞住诪讱 讻诇 讚讬谞讬 拽谞住讜转 讜讛诇讻讜转讬讛谉 讜讗讞专 讻讱 讬讗诪专 诇讜 '专讘讬 转转拽专讬 讜讛专砖讜转 谞转讜谞讛 讘讬讚讱 诇讚讜谉 讚讬谞讬 拽谞住讜转' 讜诪讗讞专 砖诪住讚专 诇讜 讻诇 讚讬谞讬 拽谞住讜转 讛讬讛 爪专讬讱 诇砖讛讜转 注诪讜 讛专讘讛 讜诇讗 住讙讬 诇注砖讜转 诇讜 讛住诪讬讻讛 讘讚讘专讬诐 讗诇讜 讘诇讘讚 '专讘讬 转转拽专讬 讜专砖讗讬 讗转讛 诇讚讜谉 讚讬谞讬 拽谞住讜转'.



诪侄讛 注指砖讉指讛 专址讘旨执讬 讬职讛讜旨讚指讛 讘旨侄谉 讘旨指讘指讗? 讛指诇址讱职 讜职讬指砖讈址讘 诇讜止 讘旨值讬谉 砖讈职谞值讬 讛指专执讬诐 讙旨职讚讜止诇执讬诐. 谞专讗讛 诇讬 讘住"讚 讞讻诪转 诪注砖讛讜 讝讜 谞专诪讝 讘讗讜转讬讜转 砖诐 讛讻谞讜讬 砖诇讜 砖谞拽专讗 注诇 砖诐 讘旨指讘指讗 讜讛讬讬谞讜 讘' 专讗砖讜谞讛 专诪讝 诇执砖讈职谞值讬 注植讬指专讜止转 讜讘' 砖谞讬讛 专诪讝 诇执砖讈职谞值讬 转旨职讞只诪旨执讬谉 讜讗讜转 讗' 专诪讝 诇砖诐 讛诪拽讜诐 讗讜砖讗 讻讬 讚讘专 讝讛 谞注砖讛 讘旨值讬谉 讗讜旨砖讈指讗 诇执砖讈职驻址专职注指诐 讜专讗砖 讗讜砖讗 讛讜讗 讗讜转 讗'.
讜讚注 讻讬 讜讚讗讬 讛讬讜 讞讻诪讬诐 讛专讘讛 讘讗讜转讜 讛讚讜专 砖讛讬讜 谞住诪讻讬诐 诇讚讜谉 讚讬谞讬 拽谞住讜转 讗讱 诇讗 讛讬讛 讘讛诐 讗讞讚 砖谞住诪讱 砖讬讜讻诇 诇住诪讜讱 讗讞专讬诐 讻讬 讗祝 注诇 驻讬 砖住讜诪讻讬谉 讗讜转讜 诇讚讜谉 讚讬谞讬 拽谞住讜转 讗诐 诇讗 讗诪专 诇讜 '讬砖 诇讱 专砖讜转 诇住诪讜讱 讗讞专讬诐' 讗讬谞讜 讬讻讜诇 诇住诪讜讱 讗讞专讬诐 讜讛住讜诪讻讬诐 诇讗 讛讬讜 谞讜转谞讬诐 专砖讜转 讝讛 诇住诪讜讱 讗讞专讬诐 诇讻诇 讞讻诐 讛谞住诪讱 讜诇讗 谞诪爪讗 讞讻诐 诪讜住诪讱 砖讬讻讜诇 诇住诪讜讱 讗讞专讬诐 诇转转 诇讛诐 专砖讜转 诇住诪讜讱 讗讞专讬诐 讙诐 讛诐 讗诇讗 专拽 专讘讬 讬讛讜讚讛 讘谉 讘讘讗.



讛植专值讬谞执讬 诪只讟旨指诇 诇执驻职谞值讬讛侄诐 讻旨职讗侄讘侄谉 砖讈侄讗值讬谉 诇指讛旨 讛讜止驻职讻执讬诐. 谞专讗讛 诇讬 讚讬诪讛 注爪诪讜 诇讗讘谉 讻讬 讗侄讘侄谉 [53] 注讜诇讛 诪住驻专 诪值讗址讛植讘指讛 [53] 诇专诪讜讝 砖讛讜讗 诪拽讘诇 讝讛 诪讗讛讘讛.
讜注讜讚 谞专讗讛 诇讬 讗讜转讬讜转 讛砖诐 砖诇 讛讗讚诐 谞拽专讗讬诐 讗讘谉 讻谞讝讻专 讘住驻专 讬爪讬专讛 '砖诇砖讛 讗讘谞讬诐 讘讜谞讜转 转砖注讛 讘转讬诐' 讜讛讜讗 砖诪讜 讬讛讜讚讛 讜讗诐 转讛驻讱 讗讜转讬讜转 讬职讛讜旨讚指讛 诇诪驻专注 谞拽专讗讬诐 讛址讚旨指讜指讛 讜专诪讝 诇讛诐 砖讗讬谉 谞驻砖讜 讚讜讛 注诇 讛讚讘专 讛讝讛 讛谞注砖讛 讘讜 讗诇讗 讛讬讗 砖诪讞讛 讜讝讛讜 讻旨职讗侄讘侄谉 砖讈侄讗值讬谉 诇指讛旨 讛讜止驻职讻执讬诐 讗诇讗 讛讬讗 讘讚专讱 讬砖专讛, 讬讛讜讚讛 诇砖讜谉 讛讜讚讗讛 砖讛讬讗 诪讜讚讛 讜诪砖讘讞转 诇讛砖诐 讬转讘专讱 注诇 讗砖专 谞注砖讬转 诪爪讜讛 讝讜 注诇 讬讚讛.



诇止讗 讝指讝讜旨 诪执砖旨讈指诐 注址讚 砖讈侄谞旨指注植爪讜旨 讘旨讜止 砖讈职诇止砖讈 诪值讗讜止转 诇讜旨谞职讘执讬讗讜止转 砖讈侄诇 讘旨址专职讝侄诇, 讜址注植砖讉指讗讜旨讛讜旨 讻旨职讻执讘职专指讛. 谞专讗讛 诇讬 讘住"讚 讚拽讚拽讜 注诇 诪住驻专 砖诇砖 诪讗讜转 砖讛讜讗 诪住驻专 讛' 驻注诪讬诐 讗讜转 住' [60脳5=300]  讚讬讚讜注 讻诇 诪爪讜讛 讬砖 诇讛 讗讞讬讝讛 讘讗讜转讬讜转 讗诇驻讗 讘讬转讗 砖讛讜讗 专讗砖 砖诪讛 讜诇讻谉 诪爪讜转 讛住诪讬讻讛 砖讜专砖讛 讘讗讜转 住诪"讱 砖诪住驻专讜 砖砖讬诐 讜讛讜讗 住诪讱 讞诪砖讛 讞讻诪讬诐 讗诐 讻谉 注砖讛 讞诪砖讛 诪爪讜转 讘住诪讬讻讛 砖讗讞讜讝讛 讘讗讜转 住' 诇讻讱 谞旨指注植爪讜旨 讘旨讜止 砖讈职诇止砖讈 诪值讗讜止转 讻诪谞讬谉 讛' 驻注诪讬诐 住' 讜讗祝 注诇 驻讬 砖讛诐 讘讛诪讜转 讜讗讬谉 诇讛诐 讛砖讙讛 讘讻诇 讝讛 讛谞讛 注砖讜 讻谉 注诇 驻讬 讛拽诇讬驻讛 讛诪诇诪讚转 讗讜转诐 诇注砖讜转 讻讱 讜讛讜讗 砖专 讗讚讜诐.
讗讜 讬讜讘谉 讛讟注诐 砖讈侄谞旨指注植爪讜旨 讘旨讜止 砖讈职诇止砖讈 诪值讗讜止转 诇讛讜爪讬讗 诪诪谞讜 讚诐 诪谉 砖诇砖 诪讗讜转 诪拽讜诪讜转 讻讬 讗讜转讛 砖谞讛 讛讬转讛 砖谞转 砖诪讚 砖谞转讙讘专讜 讘讛 讛讚讬谞讬诐 砖讛诐 讚' 砖诪讜转 讗诇拽讬诐 砖注讜诇讛 诪住驻专诐 砖诪"讚 诇讻谉 讻诇 砖谞讛 砖诇 讙讝专讛 拽讜专讬谉 讗讜转讛 '砖谞转 砖诪讚' 讜讛谞讛 注诇 讬讚讬 砖讛讜爪讬讗讜 诪谉 专讘讬 讬讛讜讚讛 讘谉 讘讘讗 讚诐 诪谉 砖' 诪拽讜诪讜转 讘讙讜驻讜 讘讝讛 讛爪注专 谞诪转拽讜 诪住驻专 砖诪"讚 砖诇 讚' 砖诪讜转 讗诇拽讬诐 砖讛诐 讚讬谉 讜讛讬讬谞讜 砖' 注诐 讗讜转讬讜转 讚诐 讛讜讗 砖诪"讚.
讜职讛指讗 讚旨职讛指专职讙讜旨 讗讜止转讜止 讘旨址讞植谞执讬转 讜诇讗 讘住讻讬谉 讗讜 讞专讘, 谞专讗讛 诇讬 讘住"讚 讻讬 讞植谞执讬转 [468] 注讜诇讛 诪住驻专 讘旨址转志谞指讚执讬讘 (砖讬专 讛砖讬专讬诐 讝, 讘) 诇专诪讜讝 砖谞驻砖讜 谞拽专讗转 讘转 谞讚讬讘 讘讚讘专 讝讛 砖谞讚讘讛 诇拽讚砖 砖诪讜 讬转讘专讱 讘注讘讜专 诪爪讜转 讛住诪讬讻讛 砖诇讗 转转讘讟诇.
讜职讛指讗 讚旨职注植砖讉指讗讜旨讛讜旨 讻旨职讻执讘职专指讛 谞专讗讛 诇讬 讘住"讚 讻讬 砖专 砖诇 讗讚讜诐 讬讚注 讜讛专讙讬砖 讚注诇 讬讚讬 诪住讬专转 注爪诪讜 诇拽讬讬诐 诪爪讜转 讛住诪讬讻讛 讛讘讬讗 讘专讻讛 诇注讜诇诐 诇讻讱 讞专讛 讗驻讜 注诇讬讜 讜讛驻讱 诇讜 讗讜转讬讜转 讘旨职专指讻指讛 诇讗讜转讬讜转 讻旨执讘职专指讛旨 讜诇驻讬 诪讛 砖讻转讘转讬 诇注讬诇 讚诪爪讜转 住诪讬讻讛 讗讞讜讝讛 讘讗讜转 住诪讱 诇讻讱 讗诪专 讛讻转讜讘 讬职爪址讜 讛殖' 讗执转职旨讱指 讗侄转 讛址讘职旨专指讻指讛 讘址旨讗植住指诪侄讬讱指 (讚讘专讬诐 讻讞, 讞) 拽专讬 讘讛 '讘讗 住诪讱'.



专址讘旨执讬 讬职讛讜旨讚指讛 讘旨侄谉 讘旨指讘指讗, 讗址讞植专执讬谞值讬 讛植讜讜旨 讘旨址讛植讚值讬讛旨, 讜职讛址讗讬 讚旨职诇指讗 讞指砖讈执讬讘 诇职讛讜旨, 诪执砖旨讈讜旨诐 讻旨职讘讜止讚讜止 讚旨职专址讘旨执讬 讬职讛讜旨讚指讛 讘旨侄谉 讘旨指讘指讗. 诪拽砖讬诐 诇讚讘专讬 讛专诪讘"诐 讝"诇 砖驻住拽 (讘讛诇讻讜转 住谞讛讚专讬谉 驻专拽 讚') 讚讗祝 注诇 讙讘 讚住诪讬讻转 讝拽谞讬诐 讘砖诇砖讛 讘讞讚 住诪讜讱 住讙讬 讗诪讗讬 专讘讬 讬讛讜讚讛 讘谉 讘讘讗 讛讘讬讗 讗讞专讬谞讬 讘讛讚讬讛, 讬谞讬讞 砖谞讬诐 诪谉 讛讞讻诪讬诐 砖讘讗讜 诇讛住诪讱 讜讬爪讟专驻讜 注诪讜 诇讛讬讜转 砖诇砖讛?
讜谞专讗讛 诇讬 讘住"讚 讚讬砖 砖谞讬 诪讬谞讬 住诪讬讻讛 讛讗讞讚 砖住讜诪讱 讗讜转讜 讘讻诇 讚讘专 讜谞讜转谉 诇讜 专砖讜转 诇住诪讜讱 讗讞专讬诐 讜讛砖谞讬 砖住讜诪讱 讗讜转讜 诇讚讜谉 讚讬谞讬 拽谞住讜转 讗讘诇 讗讬谉 诇讜 讻讞 诇住诪讜讱 讗讞专讬诐 讜诪讛 砖驻住拽 讛专诪讘"诐 讝"诇 住诪讬讻转 讝拽谞讬诐 住讙讬 讘讞讚 诪谞讬讬讛讜 诪讜住诪讱, 讗讬谉 讛讻讜谞讛 讚讛砖谞讬诐 诇讗 讬讛讬讜 住诪讜讻讬诐 讻诇诇 讗诇讗 讘注讬谞谉 讚讛砖谞讬诐 讙诐 讻谉 住诪讜讻讬诐 砖谞住诪讻讜 诇讚讜谉 讚讬谞讬 拽谞住讜转 讜专拽 讗讬谉 住诪讜讻讬谉 诇住诪讜讱 讗讞专讬诐 讙诐 讻谉 讚住讙讬 讘讗讬讻讗 注诪讛诐 讞讚 砖讛讜讗 诪讜住诪讱 讻讚讬 诇住诪讜讱 讗讞专讬诐 讙诐 讻谉 讜诇讻谉 讻讬讜谉 讚讗讜转诐 讛讞诪砖讛 诇讗 讛讬讜 住诪讜讻讬谉 讻诇诇 讚诇讗 谞住诪讻讜 注讚讬讬谉 讗驻讬诇讜 讘住诪讬讻讛 讚诇讚讜谉 讚讬谞讬 拽谞住讜转 诇讗 讗讛谞讬 诇诪讬转讘 诪谞讬讬讛讜 砖谞讬诐 讻讚讬 诇住诪讜讱 讜诇讻讱 讛讘讬讗 讗讞专讬谞讬 砖讛讬讜 诪讜住诪讻讬诐 诇讚讜谉 讚讬谞讬 拽谞住讜转 讜专拽 诇讗 讛讬讜 诪讜住诪讻讬诐 诇讛住诪讬讱 讗讞专讬诐.
讜讘讝讛 谞转专抓 讘住"讚 拽讜砖讬讗 讗讞专转 讚拽讗诪专 注诇 专讘讬 诪讗讬专 砖住诪讻讜 专讘讬 注拽讬讘讛 讜诇讗 拽讘诇讜 诪讬谞讬讛 诪砖讜诐 讚讛讜讛 拽讟谉, 讚拽砖讛 讗讬讱 住转专讜 诪注砖讬讜 砖诇 专讘讬 注拽讬讘讛 讜诇讗 拽讘诇讜 住诪讬讻转讜? 讜讘讝讛 谞讬讞讗 讚专讘讬 注拽讬讘讛 住诪讱 讗转 专讘讬 诪讗讬专 诇讚讜谉 讚讬谞讬 拽谞住讜转 讜讙诐 诇住诪讜讱 讗讞专讬诐 讜诪砖讜诐 讻讘讜讚讜 砖诇 专讘讬 注拽讬讘讛 拽讘诇讜 诪诪谞讜 讛住诪讬讻讛 诇注谞讬谉 诇讚讜谉 讚讬谞讬 拽谞住讜转 讗讘诇 诇注谞讬谉 诇住诪讜讱 讗讞专讬诐 诇讗 拽讘诇讜 诪讬谞讬讛 砖诇讗 讛讬讜 诪拽讘诇讬诐 诇注砖讜转 讚讘专 讝讛 诇讻转讞讬诇讛 砖讬住诪讜讱 讗讞专讬诐 讜讛讜讗 注讜讚谞讜 拽讟谉 讘砖谞讬诐 诪砖讜诐 讚讘讝讛 转讛讬讛 住诪讬讻讛 砖诇 讗讞专讬诐 专讜驻驻转 注讚 砖讘讗 专讘讬 讬讛讜讚讛 讘谉 讘讘讗 讜住诪讻讜 诇讛讬讜转 住讜诪讱 讗讞专讬诐 讙诐 讻谉.



专址讘旨执讬 讞植谞执讬谞指讗 讜职专址讘旨执讬 讛讜止砖讈址注职讬指讗, 讛植讜指讛 拽指讗 诪执砖讈职转旨址拽旨执讬讚 专址讘旨执讬 讬讜止讞指谞指谉 诇职诪执住职诪职讻执讬谞职讛讜旨, 诇指讗 讛植讜指讛 诪执住职转旨址讬旨职注指讗 诪执诇旨职转指讗. 诪拽砖讬诐 讜讛讗 诇住讘专转 讛专诪讘"诐 住讙讬 讘讞讚 诪讬诇转讗 砖讬讛讬讛 诪讜住诪讱? 讜诇注讬诇 讻转讘转讬 讚讙诐 诇讛专诪讘"诐 讘注讬 砖讬讛讬讜 讙诐 讛砖谞讬诐 住诪讜讻讬诐 讗诇讗 讚诇讗 讘注讬谞谉 砖讬讛讬讜 诪讜住诪讻讬诐 诇住诪讜讱 讗讞专讬诐 讗诇讗 讗祝 注诇 驻讬 砖讛诐 诪讜住诪讻讬诐 专拽 诇讚讜谉 讚讬谞讬 拽谞住讜转 讜专拽 讞讚 诪讜住诪讱 诇住诪讜讱 讗讞专讬诐 住讙讬. 讜注讜讚 谞专讗讛 诇讬 讘住"讚 讗祝 注诇 讙讘 讚住讙讬 讘讞讚 注诐 讻诇 讝讛 诇讻转讞讬诇讛 讛讬讜 谞讜讛讙讬诐 诇注砖讜转 讛住诪讬讻讛 讘专讘讬诐 讘拽讘讜抓 讞讻诪讬诐 讻讚讬 诇驻专住诐 讛讚讘专 讜专讘讬 讬讜讞谞谉 讛讬讛 专讜爪讛 诇注砖讜转 讛住诪讬讻讛 砖诇讛诐 讘驻讜诪讘讬 讜诇讗 讗住转讬讬注讗 诪讬诇转讗.



诇职注讜止诇指诐 讛直讜值讬 拽职讘值诇 讜职拽址讬旨指诐. 驻讬专砖 专砖"讬 拽讘诇 '讗驻诇' 专爪讜谞讜 诇讜诪专 砖驻诇 讜讬砖 诇讛拽砖讜转 诇诪讛 诇讗 讗诪专 讘驻专讜砖 砖驻诇? 讜谞专讗讛 诇讬 讗诪专 '拽讘诇' 砖讬砖 讘讝讛 讛诇砖讜谉 转专转讬 诇砖讜谉 拽讘诇讛 讜诇砖讜谉 砖驻诇讜转 诇专诪讜讝 砖讛砖驻诇讜转 讛讜讗 诪拽讘诇 讗讜转讛 讘专爪讜谞讜 讜诇讗 砖讛讜讗 诪讜讻专讞 诇讛讬讜转 砖驻诇 讘砖讘讬诇 讗讬讝讛 驻谞讬讛 砖讬砖 诇讜 讘讝讛 讚诪讻专讞转讜 诇讻讱.
讗讜 讬讜讘谉 讘住"讚 注诇 讚专讱 诪讛 砖讻转讘转讬 讘住"讚 讘诪讗诪专 讛转谞讗 讜职讬执讛职讬讜旨 注植谞执讬执旨讬诐 讘职旨谞值讬 讘值讬转侄讱指 (诪砖谞讛 讗讘讜转 讗, 讛) 讻讬 讛讙讜祝 谞拽专讗 讘讬转 讻诪讜 砖谞讗诪专 讘址旨讬旨讜止诐 砖侄讈讬指旨讝只注讜旨 砖止讈诪职专值讬 讛址讘址旨讬执转 (拽讛诇转 讬讘, 讙) 讜讛讗讚诐 爪专讬讱 诇专讗讜转 讗讘专讬诐 砖诇讜 砖讛诐 讘谞讬 讘讬转讜 注谞讬讬诐 讚诇讬转 诇讛讜 诪讙专诪讬讬讛讜 讻诇讜诐 讗诇讗 讻诇 专讙注 诪拽讘诇讬诐 讻诇 讗讞讚 讜讗讞讚 讻讞 讛砖讬讬讱 诇讜 诪讗转 讛砖诐 讬转讘专讱.
讜讘讝讛 驻专砖转讬 讘住"讚 诪讗诪专 专讘讜转讬谞讜 讝"诇 (讞讙讬讙讛 讟:) 讬讗讛 注谞讬讜转讗 诇讬砖专讗诇 讻讜专讚讗 住讜诪拽讗 诇住讜住讬讬讗 讞讜讜专讗, 讚讗讬谉 讛讻讜谞讛 谞讗讛 诇讛诐 讛注谞讬讜转 砖讬讛讬讜 注谞讬讬诐 讘讗诪转 讗诇讗 讛讻讜谞讛 谞讗讛 诇讛诐 诇讛讬讜转 专讜讗讬谉 注爪诪谉 讚诇讬转 诇讛讜 诪讙专诪讬讬讛讜 讻诇讜诐 讻讱 讬爪讬讬专讜 讜讬讞砖讘讜 讘讚注转诐 转诪讬讚.
讜讘讝讛 驻专砖转讬 讛讟注诐 砖讬砖专讗诇 诪讜谞讬谉 诇诇讘谞讛 讜谞诪砖诇讜 诇诇讘谞讛 (住讜讻讛 讻讟.) 讜讛讬讬谞讜 讻讬 讛诇讘谞讛 讛讬讗 讙讜祝 讞砖讜讱 讜讗讬谉 诇讛 讗讜专 诪爪讚讛 讻诇诇 讗诇讗 讛讬讗 诪拽讘诇转 转诪讬讚 讗讜专 诪谉 讛砖诪砖 讜讻讱 谞讗讛 诇讬砖专讗诇 诇讞砖讜讘 注诇 注爪诪诐 讻讱 砖讛诐 讚讜诪讬谉 诇诇讘谞讛 砖讙诐 讛诐 诪爪讚诐 讙讜祝 讞砖讜讱 讜诇讻谉 讗诪专 '诇注讜诇诐 讛讜讬 拽讘诇' 砖讛讜讗 转专讙讜诐 砖诇 '讗驻诇' 专爪讜谞讜 诇讜诪专 讙讜祝 讞砖讜讱 讻诪讜 讛讬专讞 砖讛讬讗 讙讜祝 讞砖讜讱 讜诪拽讘诇转 讻诇 讗讜专 砖诇讛 诪谉 讛砖诪砖 讜诇讬转 诇讛 诪讙专诪讗 讻诇讜诐 讻谉 讛讜讗 讗驻诇 诪爪讚 注爪诪讜 讗讱 讻讞 讛谞诪爪讗 讜谞专讗讛 讘讜 讛讜讗 砖拽讘诇讜 讻诇 专讙注 诪讗转 讛砖诐 讬转讘专讱, 讜诇讝讛 谞拽讬讟 '拽讘诇' 砖讬砖 讘诇砖讜谉 讝讛 砖转讬 诪砖诪注讜讬讜转 讗讞讚 诇砖讜谉 拽讘诇讛 讜讗讞讚 诇砖讜谉 讗驻讬诇讛 专爪讜谞讜 诇讜诪专 讗祝 注诇 驻讬 砖专讜讗讛 注爪诪讜 砖讬砖 讘讜 讻讞 讬讞砖讜讘 砖讛讜讗 诪爪讚 注爪诪讜 讗驻诇 讗讱 讛讜讗 诪拽讘诇 讛讻讞 讜讛讗讜专 诪诇诪注诇讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 砖讛讞讻诐 谞拽专讗 转诪讬讚 讘砖诐 转诇诪讬讚 讞讻诐 诇讛讜专讜转 讗祝 注诇 驻讬 砖诇诪讚 转讜专讛 讛专讘讛 诇讗 讬砖讘注 诪谉 讛诇讬诪讜讚 讜诇讗 讬讗诪专 讻讘专 谞注砖讬转讬 专讘讬 讜讞讻诐 讙诪讜专 讗诇讗 讻诇 讬诪讬讜 讬砖转讚诇 诇诇诪讜讚 诪讗讞专讬诐 砖讬注砖讛 注爪诪讜 讘住讜讙 '转诇诪讬讚' 讜讝讛讜 砖讗诪专 讛讜讬 拽讘诇 讜拽讬讬诐 转讛讬讛 讘住讜讙 讛诪拽讘诇讬诐 砖爪专讬讱 诇拽讘诇 讚讘专讬 转讜专讛 诪讗讞专讬诐 讜讘讝讛 讬讛讬讛 诇诪讜讚讱 拽讬讬诐 讘讬讚讱 砖讗诐 转讞砖讜讘 谞砖诇诪转 讘讞讻诪讛 讜讗讬谉 爪专讬讱 讗转讛 诇拽讘诇 注讜讚 谞诪爪讗转 诪转讙讗讛 讜讗讝 讗讬谉 诇诪讜讚讱 拽讬讬诐 讘讬讚讱 注讚 讻讗谉 讚讘专讬讜 谞专"讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 专' 讝讬专讗 讛讬讛 诪讬讟诪专 诇诪讬住诪讻讬讛. 注' 讬专讜砖诇诪讬 驻"讙 讚讘讻讜专讬诐:





注专讜讱 诇谞专

讘讙诪专讗 讗讬谉 住诪讬讻讛 讘讞"诇 讜讛讗 讚讗诪专讬谞谉 诇注讬诇 (讚祝 讛' 注"讗) 诪讛讻讗 诇讛转诐 谞诪讬 诪讛谞讬 讛讬讬谞讜 讻砖住诪讻讜 专讬砖 讙诇讜转讗 讘讗专抓 讬砖专讗诇 讜讻谉 谞诪讬 诪讛讻讗 诇讛讻讗 讚拽转谞讬 讛转诐:



讗诇讗 诪注转讛 讜讬爪讗讜 砖谞讬诐: 爪"注 讗讬讱 砖讬讬讱 拽讜砖讬讗 诇讻讗谉 讚诇讗 讚专砖讬 专"讬 讜专"砖 专拽 讝拽谞讱 讜砖讜驻讟讬讱 讜诇讗 砖讻转讜讘 讛诪爪讜讛 讘诇砖讜谉 专讘讬诐 讛诇讗 注诇 讚专砖讛 讚诇注讬诇 讜住诪讻讜 砖谞讬诐 讛诇"诇 诇讛拽砖讜转 讻谉 讜讗讬讱 砖讬讬讱 讛讻讗 讗诇讗 诪注转讛:



讗诇讗 诪注转讛 讜讬爪讗讜 砖谞讬诐 讜诪讚讚讜 砖谞讬诐. 拽砖讛 诪诪讗讬 驻专讬讱 讗讬 诪注讬拽专 拽专讗 讚讜讬爪讗讜 讜诪讚讚讜 讗诇讜 讜讚讗讬 诇讗 诪讬讜转专讬谉 讚诪爪专讻讬谞谉 讗诇讙讜驻讗. 讜讻讚讗诪专讬谞谉 诇注讬诇 诇注谞讬谉 讜住诪讻讜 讝拽谞讬 讛注讚讛 讜讗讬 驻专讬讱 诪讬转讜专讗 讚讜讬"讜 拽诪讗 讚讜诪讚讚讜 讜诪爪讗讜 讚讛诪"诇 讘诇讗 讜' 讻诪讜 讚讚专讬砖 讜' 讚讜砖讜驻讟讬讱. 讗讻转讬 诪讗讬 驻专讬讱 诇专"砖 砖讘注讛. 讛讗 讗诪专讬谞谉 讚专"砖 讜讬"讜 诇讗 讚专讬砖 讜讗讬 讞砖讬讘 讜讬"讜 讘转专讗 诇讬转讜专讗 讚讛诪"诇 讜讬爪讗 讜诪讚讚 讘诇讗 讜讬"讜 讜住讘专 讚讜讬"讜 讝讜 讙诐 专"砖 讚专讬砖 讗"讻 讙诐 诇注讬诇 讙讘讬 讜住诪讻讜 讛讗讬 讜讬"讜 诪讬讜转专 讚讛诪"诇 讜住诪讱 讜讗讻转讬 讬拽砖讛 诇专"砖 诇诪讛 诇讗 讚专讬砖 注讜讚 砖谞讬诐 讜爪"注:



讛谉 讜诇讗 砖诇讜讞谉. 注讬讬谉 诪砖"讻 讛转讜住' 讘讝讛 专"驻 诪爪讜转 讞诇讬爪讛 (讚祝 拽"讗 注"讘) 讜诪讛 砖讻转讘转讬 讘住驻专讬 注"诇 砖诐 讘砖讬讟转 讛专诪讘"诐:



讘转讜住驻转 讚"讛 讜专"砖. 诇讗讜 诪砖讜诐 讚诇讗 讚专砖讬 诇讬' 讻诇诇: 诇讻讗讜专讛 讬砖 诇讛注讬专 讚讗"讻 诪讬 讛讻专讬讞 讛转讜住' 诇注讬诇 (讚祝 讚' 注"讘) 讘讚"讛 诇讟讟驻转 诇讜诪专 讜讝"诇 讜讗注"讙 讚专"砖 诇讗 讚专讬砖 讜讬"讜 讻讜' 讬"诇 讚专讬砖 讛讗 讘驻砖讟讜转 住"诇 讚诇注谞讬谉 讟讟驻转 讚专讬砖 讗讻谉 讘诇讗"讛 讚注转 讛转讜住' 砖诐 爪"注 讚讗讬 讻讜讜谞转诐 诇讛拽砖讜转 讚诇驻专"转 讚专"砖 诇讗 讚专讬砖 讜' 诪谞"诇 讚' 驻专砖讬讜转 讛讗 讬"诇 讚住讘专 讻专"注 讚驻诇讬讙 讗诇 讬砖诪注讗诇 讜讚专砖 诪讚专砖讛 讗讞专讬谞讗 砖诐. 讜讗讬 讻讜讜谞转诐 讻讬讜谉 讚专"砖 诇讗 讚专讬砖 讜讬"讜 讗讬讱 讬"诇 讚专' 讬砖诪注讗诇 讚专讬砖 讜讬"讜. 讙诐 讝讛 讗讬谞讜 讚诇讗 讝讜 讘诇讘讚 讚讻讘专 诪爪讬谞讜 驻诇讜讙转讗 讘讝讛 讗砖专 注"讻 讬"诇 讚专' 讬砖诪注讗诇 住讘专 讻诪"讚 讚讚专讬砖 讜讬"讜 讗诇讗 讗驻讬诇讜 讛讙诪专讗 诇拽诪谉 (讚祝 谞"讗 注"讘) 拽讗诪专讛 讘驻讬专讜砖 讚专' 讬砖诪注讗诇 讚专讬砖 讜讬"讜 讜爪"注:



讜诇讗 砖诇讜讞谉. 讗讬谉 诇讜诪专 讚讗"讻 讙诐 讜住诪讻讜 爪专讬讱 诇讛谉 讜诇讗 砖诇讜讞谉 讚讬"诇 讚诪诪讛 讚讻转讬讘 讬讚讬讛诐 讙"讻 诪诪讜注讟 砖诇讜讞谉 讻讚讚专砖讬谞谉 讘诪谞讞讜转 (讚祝 爪"讙) 讬讚讜 讜诇讗 讬讚 砖诇讜讞讜:





诪专讗讬转 讛注讬谉

讚讗诪专 专讘讬 讗诇注讝专 诇注讜诇诐 讛讜讬 拽讘诇 讜拽讬讬诐. 讻讘专 讻转讘转讬 讘注谞讬讜转讬 讗驻转讞"讗 讗讬讝讛 专诪讝讬诐. 讜注讜讚 讗驻砖专 诇专诪讜讝 讚讛注谞讬讜 讗诪专讜 专讝"诇 讚讛讜讬 讻诪拽专讬讘 讻诇 讛拽专讘谞讜转 讜讘驻专砖转 讜讬拽专讗 讬砖 拽讬"讗 驻住讜拽讬诐 讻诪住驻专 注讜诇"讛 讻诪"砖 讘住驻专 讛讙谉 讜专"转 讛讜讬 拽讘诇 讜拽讬讬诐 讙讬诪讟专讬讗 拽讬"讗 砖诐 专诪讝 讚诪注诇讬谉 注诇讬讜 讻讗诇讜 讛拽专讬讘 讻诇 讛拽专讘谞讜转 砖讘驻专砖转 讜讬拽专讗 砖讛诐 拽讬"讗 驻住讜拽讬诐 讻诪住驻专 注讜诇讛. 讗"谞 讚讛注谞讬讜 讗诐 谞讙讝专 注诇讬讜 诪讬转讛 诪转讘讟诇转 讛讙讝专讛 讻诪"砖 专讝"诇 讜讝讛讜 讛讜讬 拽讘诇 讜拽讬讬诐 讚诪转讘讟诇转 讛讙讝专讛. 讗"谞 讚讛注谞讬讜 讛讜讗 诪专讻讘讛 诇砖讻讬谞讛 讻诪讜 砖讗诪专讜 专讝"诇 讜讝讛 专诪讝 讜拽讬讬诐 砖讛讜讗 讙讬诪讟专讬讗 拽住"讜 砖专讜诪讝 诇砖讻讬谞讛 讻讬 砖诐 讗讚谞讬 讙讬诪讟专讬讗 住"讜 注诐 讛讻讜诇诇 讜注砖专 住驻讬专讜转 讚诪诇讻讜转 讻诇 讗讞讚 讻诇讜诇讛 诪注砖专 讛诐 拽' 住"讛 讙讬诪讟专讬讗 拽住"讜 讻诪讜 砖讛讗专讬讱 讛讙讗讜谉 讛讞住讬讚 讘诪注砖讛 专拽讞 专诪讝讬 诪砖谞讬讜转 讘诪住驻专 讝讛 注"砖 讜讝"砖 讛讜讬 拽讘诇 讜注讬"讝 讜拽讬讬诐 讗转讛 诪专讻讘讛 诇砖讻讬谞讛 砖讛讬讗 讗讚谞讬 注诐 注砖专 住驻讬专讜转讬讛 讘讙讬诪讟专讬讗 拽住"讜. 讗"谞 讗驻砖专 诇专诪讜讝 讘诪"砖 专讘讬谞讜 讛讗专"讬 讝"诇 讚讛注谞讬讜 砖诐 讬"讛 砖讜诪专讜 讜讛讬讬谞讜 讚讘讗 诇讜 砖驻注 诪讗讜讗"讬 砖讛诐 注"讘 住"讙 讘讙讬诪讟专讬讗 拽讘诇 注诐 讙' 讗讜转讬讜转 讜讝讛 专诪讝 讘讗讜诪专讜 讛讜讬 拽讘诇 讚诪讬 砖讛讜讗 注谞讬讜 讬讘讗 诇讜 砖驻注 诪注"讘 住"讙 讙讬诪讟专讬讗 拽讘诇 注诐 讛讙' 讗讜转讬讜转. 讜讘讗 讜专讗讛 讙讚讜诇转 专讘讜转讬谞讜 讛讗诪讜专讗讬诐 讝讬"注 讚诪讗专讬讛 讚诪讬诪专讗 讝讜 专讘讬 讗诇注讝专 讜专诪讜讝 讘砖诪讜 讛拽讚讜砖 讻讬 讗诇注讝专 讙讬诪讟专讬讗 砖"讞 砖诐 专诪讝 讻讬 诪讬 砖讛讜讗 砖讞 专"诇 砖驻诇 讜注谞讬讜. 讗诇 注讝专 讗诇 砖讛讜讗 讞住讚 注讝专 注讝专讜 讜诪讙讬谞讜. 讗"谞 讗驻砖专 讚专诪讝 讘诪讬诪专转讜 讛拽讚讜砖讛 诪"砖 讛专讘 讝专注 讘专讱 讞"讙 诪砖诐 讛诪拽讜讘诇讬诐 讚诪讬 砖讛讜讗 注谞讬讜 讗讬谞讜 讘讗 讘讙诇讙讜诇 讜讝"砖 讛讜讬 拽讘诇 讜拽讬讬诐 砖转讛讬讛 拽讬讬诐 讘注讛"讝 讜讘注讛"讘 讜诇讗 转爪讟专讱 诇讘讗 讘讙诇讙讜诇, 讜讛讚讘专 诪讜讘谉 诪注爪诪讜 讚讗讬谉 爪讜专讱 诇讘讗 讘讙诇讙讜诇 讚讻讬讜谉 讚谞诪讞诇讬诐 诇讜 讻诇 注讜谞讜转讬讜 讜讙诐 讻转讘讜 讝"诇 讚讘讝讻讜转 讛注谞讜讛 诪讜讘讟讞 砖讬拽讬讬诐 专诪"讞 诪爪讜转 讜讙诐 讗讬谉 住"诪 砖讜诇讟 讘讜 讗"讻 讬谞讜讞 注诇 诪砖讻讘讜 讜讬讝讻讛 诇讞讝讜转 讘谞讜注诐 讛' 讜诇讗 讬讘讗 讘讙诇讙讜诇: 
讜讗讙讘 谞专诪讜讝 讘诪"砖 讘砖"住 住讜祝 驻专拽 讛讬讛 拽讜专讗 讚诪专 讘专 专讘讬谞讗 讛讜讛 讗诪专 讘转专 爪诇讜转讬讛 讗诇讛讬 谞爪讜专 诇砖讜谞讬 诪专注 讜讻讜' 讜讛讞讝讬拽讜 讘讝讛 讻诇 讬砖专讗诇. 讜讬砖 诇专诪讜讝 讚注讬拽专 讙讚讜诇 诇砖诪讜专 诇砖讜谞讜 讜讻谉 讘讚讜讚 讛讜讗 讗讜诪专 诪讬 讛讗讬砖 讛讞驻抓 讞讬讬诐 讜讻讜' 谞爪讜专 诇砖讜谞讱 讜讻讜' 讜讗诪专讜 专讝"诇 讘诪讚专砖 砖讜讞专 讟讜讘 讛专讜爪讛 诇拽谞讜转 注讛"讘 讘讝讜诇 讬砖诪讜专 诇砖讜谞讜 讜讻谉 诪专 讘专讬讛 讚专讘讬谞讗 讞转讬诐 注诇讛 讚爪诇讜转讬讛 谞爪讜专 诇砖讜谞讬 诪专注 讜专"转 讙讬诪讟专讬讗 拽"讱 诇诪转拽 拽"讱 讗诇讛讬诐 讜住"转 讙讬诪讟专讬讗 驻"专 诇讛谞爪诇 诪驻"专 讚讬谞讬谉 讜砖驻转讜转讬 诪讚讘专 诪专诪讛 专"转 讙讬诪讟专讬讗 讗诇讛讬诐 诇诪转拽 讜住"转 讙讬诪讟专讬讗 讙讘讜专讛 注诐 讛讻讜诇诇 诇诪转拽 讛讙讘讜专讜转. 讜诇诪拽诇诇讬 谞驻砖讬 转讚讜诐 讚诪注讘讬专 注诇 诪讚讜转讬讜 诪注讘讬专讬谉 注诇 讻诇 驻砖注讬讜. 讜专"转 讘讙讬诪讟专讬讗 拽住"讗 拽诪"讙 拽谞"讗 注诐 讛讻讜诇诇 砖讬讜砖驻注 注诇讬讜 砖驻注 诪讗讬诪讗 注讬诇讗讛 讚砖诐 讘讞讬谞转 砖诐 讗讛讬讛. 讜谞驻砖讬 讻注驻专 诇讻诇 转讛讬讛 砖讬讛讬讛 注谞讬讜 诇讻诇 讜讘讝讛 讬讛讬讛 诪专讻讘讛 诇砖讻讬谞讛. 驻转讞 诇讘讬 讘转讜专转讱 讚注"讬 讛注谞讜讛 诪讘讬谉 讛转讜专讛 讻诪砖"讛 讜讛讞讻诪讛 诪讗讬"谉 转诪爪讗 讗诐 谞注砖讛 讻讗讬谉 转诪爪讗 讝讜讻讛 诇诪讛 砖拽讘诇 讞诇拽讜 诪住讬谞讬 讜谞讗讘讚 注讻砖讬讜 讬诪爪讗. 讜讙诐 讛诇讻讛 讻诪讜转讜 讻诪"砖 讚讘讬转 讛诇诇 讛诇讻讛 讻诪讜转谉 诪驻谞讬 砖讛讬讜 注谞讜讬诐 讙诐 讗诪专讜 专讝"诇 砖转讜专讛 谞转谞讛 诇讜 讘诪转谞讛 讜讝"砖 驻转讞 诇讘讬 讘转讜专转讱 讜专"转 拽讬"讘 讙讬诪讟专讬讗 讛讜讬"讛 讗诇讛讬诐 诇讬讞讚 拽讘"讛讜 讜住"转 讙讬诪讟专讬讗 讘诇讗讛 讚转讜专讛 诇砖诪讛 讛讜讗 诇讘谞讜转 驻专爪讜祝 诇讗讛 讻诪讜 砖讘讬讗专 专讘讬谞讜 讛讗专"讬 讝"诇. 讜讗讞专讬 诪爪讜转讬讱 转专讚讜祝 谞驻砖讬 讻诪"砖 讚讛注谞讬讜 诪讜讘讟讞 砖讬拽讬讬诐 专诪"讞 诪爪讜讛 讜专"转 讙讬诪讟专讬讗 拽住"讗 拽诪"讙 拽谞"讗 诇诪转拽 拽"讱 讗诇讛讬诐 讙讬诪讟专讬讗 住"转 讛谞讝讻专. 讜讻诇 讛拽诪讬诐 注诇讬 诇专注讛 讜讻讜' 讻诪"砖 讚讛注谞讬讜 讗讬谉 住"诪 砖讜诇讟 讘讜 讜诇讻谉 讛讜讗 讜讻诇 讙讜谞讚讗 讚讬诇讬讛 讜讛谞诪砖讱 诪诪谞讜 讘讗专抓 诪讛专讛 讛驻专 注爪转诐 讬讛讬讜 讻诪讜抓 专诪讝 讻讬 讘讻讞 注谞讬讜 讙讬诪讟专讬讗 诪讜抓 讜讛讙诐 砖讘讻转讜讘 讞住专 讗讬谉 拽驻讬讚讗 讻诪"砖 讘诪"讗 讬讛讬讜 讻诪讜抓 诇驻谞讬 专讜讞 讘讻讞 讛转讜专讛 讛专讜诪讝转 诇专讜讞. 讜讘讝讻讜转 讗讘专讛诐 讬爪讞拽 讬砖专讗诇 讚住"转 讙讬诪讟专讬讗 诇驻谞讬. 讜专诪讝 讝讻讜转 讗讘讜转 讻诪砖讝"诇 砖讘讻诇 转驻诇讛 爪专讬讱 诇讝讻讜专 讝讻讜转 讗讘讜转 讜诇讻谉 讛讞讝讬拽讜 讻诇 讬砖专讗诇 诇讜诪专 谞住讞 讝讛 讚驻砖讟 讛讚讘专讬诐 住讙讬 讜诪住讙讬 讜注讗讻"讜 诇驻讬 讛专诪讜讝 讘讛诐:

